Pasalnye, karena merasa jijik, kite jadi berusaha untuk melepaskan diri dari zat, atau bahan berbahaya ntu tersebut, atau mencegah diri kite untuk bersentuhan dengannye ntu ganyeman yang udeh busuk, dan ntu juga masih merupakan hal yang wajar. Hal ntu kemudian menimbulkannye dampak positif pada kebersihan dan kesehatan tubuh kite. Ape lagi, pemicu rasa jijik kerap kali berkaitan dengan hal-hal yang kotor, atau yang kagak baik untuk kebersihan, dan kesehatan tubuh. Alhasil, kite pun terbiasa menerapkan cara untuk menjaga kebersihan diri, dan lingkungan. Pemicu munculnye ntu perasaan bisa berbeda-beda pada setiap orang. Namun, seperti penjelasan sebelumnye, pemicu jijik umumnye berkaitan dengan hal-hal yang kotor atau yang kagak baik untuk kebersihan, dan kesehatan kite.


Balik kerja kali enih, Doel mutusin buat naek KRL aje. Di Jakarte, ke mane-mane emang murenye naek KRL, walopun kudu besaing ame ratusan manusie laen nyang juge mutusin make KRL di waktu nyang same kek Doel. Pas masup gerbong, Doel ude kegeser ke sonoh ke marih, saking ramenye. Badannye kena bae ame badan ato barang-barang orang. Walopun begitu, Doel tetep berusaha nahan diri. Waktu ngelewatin stasiun tempat banyak orang transit, gerbong kereta Doel mendadak kopong. Kagak banyak orang di sonoh. Waktu Doel pengen duduk, ujug-ujug ade barang penumpang nyang jatoh di depan die. Doel langsung inisiatip bantuin ngambil dengan ngebungkukin badan. Pas bangat tangannye berasil nyentuh ntu barang, celane bagian pantatnye bebunyi kreeek kenceng bangat. Celanenye robek pekara daritadi kena badan ame barang orang terus. Doel buru-buru ngambil barang ntu, ngasi ke si empunye, terus nutupin pantatnye make tangan, dan jalan keluar gerbong. Die mao naek kereta ntu lagi, tapi kagak sanggup nahan malu ame orang-orang di gerbong ntu. Jadi, die mao pindah gerbong aje!


Banyaknya toko daring nyang menjual pakaian tentunya ngêjadi kemudahan sendiri di era nyang serba digital amè modern êni, apalagi dêngan banyaknya program diskon nyang sering diberikan olèh parè penjualnya. Wajar kalo zaman sekarang êlu ngêmilih berbelanja pakaian di toko daring dibandingkan dêngan nyampêrin tokonyè. Udah harganya murah, bisè dilakukan di mana aja, kagak ribet, amè nyang jelas mah ngirit waktu karna kagak perlu bepergian. Dêngan banyaknya toko daring nyang berlomba-lomba ngêjè program diskon êni ngêjè êlu perlu waswas. Bukan waswas karna masalah nyang besar, tapi sesepele gimana kalo nanti êlu beli barang nyang paling laris amè banyak orang nyang membeli barang ntu? Otomatis kalo dipakai, pan, banyak kembarannya? Sungguh sebuah momen nyang terkadang ngêjè geli amè jêngah sendiri kagak, sih?


Bau amis ikan cukup sulit buat diilangin. Bau amis ênih tumannyah bisa bêrtahan lama, bahkan mêski udah dicuci ngêgunain sabun. Ngilangin bau amis kudulah ngêgunain bahan-bahan alami. Ênih dilakuin biar rasa ikan ora bêrobah sêudah ngêgunain bahan-bahan pêngilang bau amis onoh. Cara nyang atu ênih ora dikêtauin banyak orang. Nyatanyah, susu bisa ngilangin bau amis pada awak ikan. Pêrlu êluh kêtauin, susu ngêmilikin protèin nyang bisa ngikêt sênyawa nyang nyêbabin bau amis pada awak ikan. Dêngan ngêrêndêm ikan ngêgunain susu, êluh bakal ngêdapêtin ikan tanpa bau amis, tampilan daging nyang jauh lêbih cêrah, sêrta rasa daging ikan nyang lêbih manis wayah udah diolah. Ontong ragu buat ngêrêndêm ikan ngêgunain susu karna nyatanyah susu ora tibang ngilangin bau amis ajah, loh!


Apah nyang bisa guru lakuin pêranti nyêgah atau ngurangin pêrundungan pada têmên sêpantaran? Pêrtama, sêsama rêkan guru, ngêbaca ama bêrbagi kontèn inpormasi têntang pêrundungan. Kêdua, ngêbangun pêdoman nyang têgas ama danta têradêp pêrundungan, sêrta kêja kêsêpakêtan ama siswa têntang konsêkuènsi dari pêrundungan. Kêtiga, ciptain suasana nyang angêt, hubungan nyang saling ngêdukung, iklim positip, ama pêlibatan sêmuah siswa di ruang kêlas. Kêtiga, kasih dorongan kêpada bocah-bocah nyang lêbih têpo têradêp pêrundungan buat bêrintêraksi sêcara lêbih aktip ama ingêtin têmên-têmênnyah buat ngêbantu diah supaya bisa ngêlakuinnyab dêngan baèk. Kêêmpat, libatin siswa buat bêrmaèn pêran têntang situasi pêrundungan ama cara ngatasin masalahnyah. Rêncanain barêng mêrèka cara ngêlawan pêrundungan. Kêênêm, yakinin siswa bahwa êluh bêsêdia ngêbantu mêrèka kalu ama wayah mêrèka dirundung. Têrakhir, kasih bantuan ama pêrlindungan nyang ngêmadain kêpada siswa nyang dirundung. Pastiin bahwa pêlaku pêrundungan ora ngancêm lagi.


Masalah hutang piutang merupakan hal yang memalukan, ape lagi kalo kite utangnye gede dan bayarnye kurang bener. Hal ntu bakalannye mulai muncul jika salah satu pihak mencoba mengambil keuntungan pribadi misalkannye pemberi hutang menerapkan bunga yang tinggi kepada peminjam atau si penghutang berusaha mengabaikan tanggung jawabnye untuk mengembalikan hutangnye ntu. Kagak heran muncul seabrek-abrek kisah tentang si penghutang yang berusaha lari dari tanggung jawabnye. Aye udeh pernah mengalami beberape kasus yang kurang mengenakkan terkait hutang-piutang. Kasus pertama, ada junior di tempat kerja yang meminjam uang kepada aye nominalnye ntu lumayan, ya ntu utaan rupiah. Saat ntu aye masih meniti karir, dan baru mencoba menabung sehingga uang yang dipinjam tergolong cukup besar. Seingat aye dulu die meminjam untuk biaya berobat orang tua. Aye pasti langsung kagak tega apabila orang menceritakan kesusahan terkait kesulitan membayar kesehatan dan pendidikan karena aye dulu pernah berada di posisi tersebut.


Kalo ngomongin perkare Kentut sering dianggep hal nyang kagak sopan ame malu-maluin apelagi kalo aromanye ude semriwing sampe kecium orang laen. Tapinye, kentut sebenarnye ntu salah satu reaksi badan kite nyang normal alias sehat. Nyawa orang apelagi bise bahaya kalo kagak bise kentut. Kalo badan normal, kentut ntu hal nyang sehat soalnye nandain sistem pencernaan khususnye gerakan peristaltik usus kite ampe anus berjalan normal. Tapinye, kalo frekuensinye kelebihan, bise jadi tande adanye gangguan di perut kite. Tapinye nyang lebih parahnye nyang bise berakibat jelek ntu dapet ngancem nyawa ntu kalo orang kagak bise ngeluarin gas dari dalem badannye. Ade ketidakseimbangan dalem badan orang mengeluarkan gas atau kentut dari dalam tubuh sampe bise berakibat fatal.


Kita ora bisa sêlalu ngontrol cara orang laèn mêrlakuin kita, bahkan wayah kita udah bêrupaya mêrlakuin orang laèn dêngan baèk, kadang pêrlakuan nyang kita têrima ora sêbaèk nyang kita kira. Dipêrlakuin buruk ama orang laèn go ngêjadi hal nyang kadang ora bisa kita hindarin. Maksudnyah, kita ora bisa ngêndaliin sêmuah orang. Kita punya kêtêrbatêsan dalêm ngatur atau minta orang laèn bêrsikap dêngan cara têrtêntu. Ngutip buku The Comfort Book karya Matt Haig, diri kita bukanlah orang-orang laèn. Diri kita adalah diri kita. Kita ora punya kêndali atas orang laèn. Wayah orang laèn mêrlakuin kita dêngan buruk dan kita ngêrasa ora bêrbuat salah, anggêp bè orang onoh nyang sêbênêrnyah lagi punya masalah di kêidupannyah dèwèk.


Waktu SMP beberapa mata pelajaran di ambil lesnya, dan rata-rata lesnya privat, ikut juga bimbel yang lesnye rame rame. Ikut les sana sini karena ambisi banget biar lulus ujian dengan nilai memuaskan, dapet peringkat bagus, dan masuk ke sekolah SMA unggulan. Berbagai macem cara di tempuh yang penting halal. Hampir tiap hari pulang sekolah ikut les privat dulu, entah itu gurunya dateng ke rumah atau ikut lesnye di rumah temen. Mata pelajaran yang privat yang inti-inti aje kaya pelajaran matematika, bahasa inggris, dan IPA serta ditambah lagi ikutan les bimbel lagi, bener bener sepadet itu emang usaha buat lulus ujian dengan nilai yang terbaik masuk SMA unggulan.


Jika kite sedang memakai gigi nomor 4 maka turunkan dalam gerakan cepat sampai gigi yang pertama. Jangan sampai Anda menurunkannye kagak bertahap misalnye dari 4 langsung ke gigi nomor dua. Hal ntu bakal menyebabkan mobil kite kagak terkendali. Namun, jika mobil kite termasuk kedalam jenis transmisi otomatis atau matic maka caranye adalah sebaliknye. Langsung diturunkan aje ke gigi nomor 1. Jadi, kagak perlu menurunkannye secara bertahap seperti mobil jenis manual. Cara ini akan membuat mobil kite melaju lebih lambat. Lama kelamaan rem bakalan kembali seperti semula. Pastikan kite bisa melakukannye supaya kagak terjadi hal yang buruk ketika mobil sedang dikemudikan. Jika cara pertama dan kedua masih gagal, kite bisa menggunakan rem tangan. Tentu Anda disini harus ekstra hati-hati ketika melakukannye. Saat hendak mengerem, lakukanlah secara perlahan. Caranye tarik rem tangan secara hati-hati dan rasakan gigitannye di bagian caliper roda.


Trus karna kejadian aye nembus di sekolaan aye besoknye bolos. Trus akhirnye karna aye diomelin Nyak kaga mao masuk alesannye kaga jelas akhirnye aye masuk. Untungnye guru SD aye tuh pengertian. Pas die tau banyak anak muridnye nyang udeh akil balik die kasih ilmu tuh begimana cara ngerawat alat reproduksi. Trus gimana kite bersihin pembalut pas mestruasi. Trus juga cara cebok nyang bae buat perempuan juga dikasih tau. Kaga cuman itu, guru aye juga jelasin apa aje nyang kaga boleh dilakuin kalo kite udeh akil balik. Ampe cara bersihin ama buang pembalut aje diajarin. Dari situ dah aye kaga risau lagi karna udeh banyak dikasih tau ama guru aye abis ntu.


Ampe sekarang aye tuh takut ama suara nyang gede, soalnye dari dulu tuh selalu dimarahin dengan teriak-teriak. Aye juga kaga nyalahin orang tua ye, karna pas gede aye tau rasanye jadi orang tua tuh berat, udeh gitu ape-ape sendiri. Nyak tuh megang semua oekerjaan di rumah trus juga bantuin Babeh jualan, trus kalo salah juga jadi pusat sasaran babeh. Jadi kaga die sadar die ngelampiasin rasa capeknye dengan emosi juga. Aye paham kalo ape nyang die rasain juga di luar kendali die. Nyak begitu karna die juga capek cuma kaga ade nyang ngarti. Tapi dari situ aye kadi kuat ngadepin apa-apa tuh jadi ngarti mangkanye sebelom dendam mending cari tau dulu alesannye.


Momèn Romadon 2020 masing guah ingêt ampè karang. Guah ama bêbêrapah têmên guah laènnyah ngêrasain juga ama nyang namanyah PHK. Pandêmi Covid-19 èmang têrasa pisan dampaknyah ama ampir sêmuah sèktor industri, têrmasup têmpat gawè guah nyang bêgêrak di bidang pênêrbitan buku. Pêgawè nyang udah gawè bêlasan taun ajah bisa kêna PHK, apahlagi guah nyang bêlon sêtaun bêgawè. Wayah onoh guah dipanggil kê ruangan atasan guah, ada nyang mao diah bilang katanyah. Guah masing ingêt ama kata-kata atasan guah nyang bisa ngêja guah sêmangat nulis, "Êluh punya bakat nulis. Abis kêluar dari mari, ontong bêrênti nulis, yak. Kêmampuan nulis gè kudu diasah." Kurang lêbih bêgonoh katanyah. Guah têrharu pisan, tapi guah jêngah kalu ampè mèwèk di dêpan atasan guah.


Dulu, pernah ngerasain gawe di bagian masarin produk. Nelponin orang atu-atu. Pernah kapan tau, nelpon orang. Udah ngomong ngalur ngidul ngejelasin produk, ampe sok akrab. Eh, taunya salah orang. Orang yang ditelpon juga ngapa nanggepin aja gitu. Rasanya malu banget. Ada lagi temen yang mau ngebelin orang buat nawarin, jia malah ngebel bos. Udah gitu, si bosnya juga nanggepin aja. Pas udah selese, jia langsung dikasih tau. Bosnya juga malah ngetawain doang. Besokannya langsung jia ngeledek. Kita tengsin banget. Cuman, lama-lama jadi kayak kebiasa kalo salah sambung begitu. Yang penting, dari awal udah mastiin dulu bener apa kagak. Jadinya, biar kata salah sambung, ngobrolnya kagak ampe lama.


Pas aye kecil, hampir tiap sore aye ningkring-ningkring di vila deket rumah neneknye aye. Pas entu sore masih terang, encingnye aye pun ajakin aye ningkring-ningkring sore ke entu vila. Nah selesai aye mandi, dipakein baju, bedak, dan laennye, kite pun berangkat. Kite masuk ke entu vila dari gerbang depan. Nah entu kompleks vila bener-bener asri dah, banyak pohon-pohon lebat gitu dan di dua sisi jalanannye pun ade rumput dan semak-semak juga. pas udeh sampe di belakang kompleks vila, kite pun mampir liat beragam hewan yang ade di kandangnye masing-masing. Nah di entu bagian belakang vila emang banyak bener kandang-kandang hewan dan paling banyak diisi sama monyet. Pas aye samperin salah satu kandang monyet, entu monyet berbulu cokelat terang ngeludah ke aye! Jelas aje aye kaget dan jijik bener. Aye pun kagak mau pake baju aye yang entu lagi saking jijiknye.


Kalu êluh bêrêncana ngêlangsungin pêrkawinan di KUA, bêrikut ênih tata caranyah. Pêrtama, datêng kê kêtua RT/RW domisili buat minta surat pêngantêr. Abis onoh, bêkunjung kê kantor dèsa atau kêlurahan sêtêmpat buat surat pêngantêr sarat kawin di KUA. Sêlanjutnyah, datêng kê KUA maksimal 10 ari sêbêlon akad. Kalo kurang dari 10 ari, kudu nyêrahin dispènsasi bêrtanda tangan camat. Têrus, ngêbayar biaya pêncatêtan pada pêtugas KUA atau biaya Rp600.000,00 kalo bêrêncana ngêlaksanain akad di luar KUA. Bêrikutnyah, ngêlampirin sêluruh bêrkas nyang diminta. Têrus, bêbêrapah daèrah ngêwajibin milunyah calon pêngantèn pada program bimbingan pranikah. Sêlanjutnyah, saba lagi kê KUA pada waktu akad sêsuè pêrsêtujuan barêng wali nikah. Têrakhir, ontong lupa pêrèksa buku kawin nyang bakal disêrahin kê pihak KUA sêbêlon ditandatanganin.


Petame kali ngerasain ditodong senjate? Degdegan ampe mao ngompol? Kagak ngape, ntu wajar. Cuman, nyang kudu ente lakuin bukan ngebiarin ntu pipis los dol. Coba buat tetep petahanin ketenangan diri ente. Atu nyang kudu dilakuin ente dari awal ntu pastiin mata ente ame si penodong beradu. Pecaye ato kagak, enih juge ngebantu si penodong buat tenang. Soalnye, kalo dienye juge grasak-grusuk, gede kemungkinan ente kena serang. Apelagi kalo nyang ditodong ntu senjata api ato pestol. Grasak-grusuk dikit, bise-bise dor. Kalo misal ente mao ngelakuin sesuatu di depan si penodong, omongin bae. Jan ujug-ujug ngelakuin gerakan, walopun ntu nurutin kepengenan si penodong. Misalnye, ente bise bilang, "Aye mao ambil dompet di kantong belakang. Jan tembak aye," bari raba-raba kantong belakang. Intinye, kalo due-duenye tenang, jaoh lebi bae dibanding kalo grasak-grusuk.


Kaga cuma ama sepupu aye, ama temen-temen sebaya juga sering bully aye karna katanye aye tuh jelek trus item dekil gitu. Padahal aye kan begitu karna masih kecil, udeh gitu orang tua aye kan pada sibuk nyari duit jadi jarang merhatiin aye. Sering dibully bikin aye jadi anak nyang penakut. Kalo ketemu orang tuh aye kaya anak kucing nyang ngumpet yang ketakutan. Bener-bener setakut itu karna aye juga kaga pernah dibelain, udeh sering ngadu cuma percuma kaga dibelain juga, jadi aye milih diem trus tertutup. Sejak itu tuh aye kaga pernah mau tampil di depan banyak orang gara-gara truma masa kecil nyang sering jadi bahan bullyan.


Kadang, banyak orang lupa ama nganggêp jamban umum sama sêpêrti jamban di rumah, padahal banyak bênda nyang mungkin jadi sumbêr baktèri pênyêbab pênyakit. Jadi, cobalah buat ora nyoèl pêrmukaan bênda apah go di jamban sêcara langsung. Hal ênih karna sêbagian gêdé orang ora nyuci tangan sêhingga risiko kêpapar kuman ama baktèri lêbih gêdé. Êluh bisa ngêgunain lêngên atau tisu wayah ngêbuka pintu jamban umum, ngêrêsikin dudukan jamban, nyèblok jamban, ngidupin atau ngêmatiin kêran wastapêl pêranti cuci tangan, sêrta mêgang bênda laènnyah biar tangan kêlindungin. Bakal lêbih baèk ngêbawa tisu dèwèk buat ngantisipasi situasi sêpêrti ênih. Tisu nyang êluh bawa puguh lêbih higiènis dibandingin nyang têrsêdia di jamban umum. Sêdia payung sêbêlon ujan bakal lêbih baèk, pan?


Waktu Nenek aye di rumah sakit, selama sebulan mah ada kali aye tiap hari jagain. Berangkat mah sehat bisa jalan sendiri, eh makin lama kondisinye makin ngedrop. Udeh gitu sempet masuk ruang intensif juga selama ada kali seminggu mah. Abis itu udeh mendingan tuh kata dokter mah, trus malemnye trus di bawa lah keruang perawatan. Eh tiba-tiba menjelang pagi kaya orang ketakutan gitu dah, kaya ngeliat apaan gitu. Ampe 2 domter kali turun tangan karna nenek aye tuh ngeronta-ronta, pas itu juga aye sempet ketakukutan tuh bingung mau ngapain. Eh besoknye masuk lagi ke ruang intensif trus makin melemah, nyesel banget aye pake takuy bukannye doain kalo ga ngaji, karna menurut aye mah die takut mau pulang ke rahmatullah jadi malah ngeliatin doang aue kaga ngarti.


Pas aye masuk group futsal aye suka malu juga tuh karna sering salah panggil orang. Beberapa kali tuh aye suka manggil, tapi orang nyang aye panggil buat di oper bola tuh salah. Akhirnye miss komunikasi dah karna orangnye kaga nerima passing bola dari aye. Jadinye sering tuh aye keilangan bola karna salah manggil kawan. Selaen aye sering salah manggil orang juga karna mata nyang kadang suka kaga liat dari jauh. Mana kalo olahraga kan kaga bae tuh pake kacamata karna bisa ahe pecah karna kesenggol lawan. Trus aye akalin biar kalo pertandingan kaga malu ya diakalin ama pake softlens selama aye maen futsal.


Pada Kamis malam, Rezki kembali mendatangi Polsek Palmerah untuk memberikannye klarifikasi. Dalam pertemuan ntu, Kapolsek Palmerah AKP Dodi Abdul Rohim menyampaikan permintaan maafnye secara langsung kepada Rezki. "Kami udeh meminta maaf dengan sangat kepada Mas Rezki. Artinye ntu juga momen kami untuk memperbaiki diri lagi, pengawasan ke anggota, dan lebih memaksimalkannye lagi pelayanan, dan pengayoman kepada masyarakat. Die juga menegaskan lapor polisi gratis alias tidak dipungut biaya. "Pada intinya, kalau buat laporan, tidak dipungut biaya," katanya. AKP Dodi menegaskan pihaknya menindaklanjuti kejadian tersebut. Oknum polisi rasis langsung diperiksa Provos. "Tadi juga langsung anggota kami sudah diperiksa Provos Polres Metro Jakarta Barat. Sekarang ini sedang pemeriksaan.,".


Masalah nyang nongol lantaran sampah plastik di darat adalah sulitnyah sampah buat kêurai. Kalu di darat ajah sampah plastik sulit kêurai, bayanagin pêgimana di laut. Sampah-sampah ênih tumannyah bakal ngapung ama kêombang-ambing ombak di laut. Bêdasarkan data proyèksi timbulan sampah KLHK taun 2017 ampè 2025, jumlah timbulan sampah dari darat ngêningkat saban taunnyah. Jumlah sampah nyang kêkêlola 13,99%, ora kêkêlola 19,62%, ama sisanyah ngêcapèi 66,39% bêrakhir di TPA. Kondisi ênih nyêbabin potènsi kêbocoran sampah kê laut. Para pêncinta laut ênih puguh paham pêgimana pêmandangan laut nyang ditêmênin sêbuah botol plastik bêlumut ama cêbrik. Sêlaèn ngêrusak pêmandangan, sampah laut bêdampak buruk pada banyak hal, yakni mulè dari dampak pada biota laut ampè kê manusia. Bêbêrapah kêmatian biota laut disêbabin olèh sampah jaring nyang ngêjêrat atau kêgarês.


Darel entu ambisinye kuat bener. Die pun rela berpisah dan ninggalin orang tua serta sobat-sobatnye demi kuliah dan berkarier di negara yang jadi incerannye sejak TK. Die entu jarang balik ke negara asalnye, jadinye die jarang ketemu orang tua dan temen-temennye. Palingan die cuma pulang sebanyak setaon sekali atau bahkan dua taon sekali. Kontakan via chat ataupun telepon juga jarang. Intinye die bener-bener ambisius buat ngerjain urusannye. Nah tiba-tiba aje die dapet kabar duka bahwa salah satu sahabatnye, yang selalu minta die pulang dan video call sama die meninggal. Darel pun bener-bener jadiin hal entu sebagai penyeasalan terdalemnye die pas idup.


Pesepak bola asal negara Serbia, Zarko Udovicic mendapatkannye sebuah ancaman yang membahayakannye ntu nyawa die, setelah dirinye gagal kagak berhasil mencetak gol dari titik putih. Asosiasi pesepak bola dunia, FIFPro, mengeluarkan rilisnye ntu bahwa salah satu pemainnye ntu yang berusia 27 tahun ntu ditodong senjata api oleh pendukung tim hanya karena gagal mencetak gol aje dari titik penalti pada akhir pekan lalu. Udovicic adalah bek kiri yang bermain untuk klub Serbia, Novi Pazar. Pemainnye ntu yang pernah masuk di timnas Serbia U21 ntu didaulat timnye untuk mengeksekusi penalti pada menit 85 saat timnye melawan FK Rad pada akhir pekan lalu.


Elu punya pengalaman yang ngejijikin karena nyium bau amis dan bahkan elu sampe mau muntah gitu? Aye punya. Ceritanye, aye lagi jalan ke bagian daging di pasar, terus baru sampe depannye, aye bener-bener mual mau muntah saking jijiknye nyium bau amis. Nah ternyate katanye salah satu penyebab munculnye rasa mual entu karena nyium aroma kagak sedep atau nyengat, ya contohnye bau amis dari bagian daging di pasar. Jadinye kagak cuma ngerasa jijik aje pas nyium bau amis, tapi bisa aje sampe mual mau muntah juga. Dan entu bener-bener jadi salah satu pengalaman ngejijikinnye aye soalnye aye sampe detik ini masih ogah bener buat ngedeket ke bagian daging di pasar.


Elu udeh pernah dapet penghargaan dari kelulusan elu? Kalo aye sih pernah, pas SMA dan kuliah. Selama SMA dan kuliah, tentu aje aye terus-terusan berusaha belajar pas kalo ada tugas, kuis, dan ujian. Terus pas udeh selesai masa SMA dan kuliah, udeh selesai semua tahapan ujiannye, dan aye dinyatain juara 3 (pas SMA) serta dapet penghargaan sebagai mahasiswa terbaik dengan IPK tertinggi pas kuliah, tentunye aye seneng bener lah! Wajar aje sih ye, aye seneng pas entu. Soalnye pas entu, aye ngerasa usaha aye buat belajar kagak sia-sia, aye berhasil dapet juara dan penghargaan, aye berhasil jadi salah satu juara pas SMA dan peraih penghargaan IPK tertinggi pas kuliah, aye ngedapetin tujuan usaha aye yaitu nilai dan IPK yang bagus, dan berhasil ngehadepin beragam kesulitan buat belajar. Intinye, pengalaman jadi juara 3 pas lulus SMA dan jadi lulusan yang terbaik dengan IPK tertinggi pas kuliah bener-bener jadi pengalaman paling menyenangkan dalam hidup aye karena aye ngerasa puas, bangga, dan seneng bener deh kalo udeh berhasil dapet penghargaan!


Êluh pêrnah mêratiin ora, tukang ngangon sampi sêlalu ngêbawa tungkêd wayah ngangon? Têrnyata mêrèka ngêgunain tungkêd pêranti ngêlindungin diri dari sampi-sampinyah, têrutama sampi jantan. Mêski kêliatan antêng ama jinak, sampi jantan dikênal sêbagè hewan paling bêrbahaya di pêtêrnakan. Soalnyah, diah bisa ujug-ujug nyêrang manusia, ora opèn kalu orang onoh si pêmilik. Mênurut sêbuah pênêlitian di Jèrman, ada bêbêrapah kêadaan ngapah sêèkor sampi jantan nyêrang ujug-ujug. Misalnyah, wayah pêmiara nyang sêkudunyah ngêdominasi dirinyah kêliatan kurang pêrcaya diri. Pêjantan nyang lagi birahi pèngèn kawin juga cêndêrung dêmên nyêrang. Nah, kalu udah kêpèpèt disêrang sampi jantan, sêbaèknyah êluh ora kêbangêtan gasik bêgêrak ama sigrah nyari sêbuah tungkêd. Bênda onoh bakal ngêja sampi ngêri. Sêbab, dalêm pandangan sampi, tungkêd kêliatan sêpêrti tanduk nyang amat panjang. Hal onoh disêbabin olèh mata sampi nyang buta sêcara parsial.


Darel baru aje nyelesain tugas kuliahnye jam 12 malem lewat. Karena die bener-bener mumet otaknye dan besok adalah hari libur, die pun mau maen basket di lapangan deket rumahnye. Die udeh biasa maen basket pas udeh malem di entu lapangan dan selalu aman, kagak ade kejadian yang nakutin atau ngancem nyawanye. Pas die udeh keluar rumah, jelas aje suasananye udeh sepi bener. Tapi lampu jalanan pade nyala. Selaen entu ade cahaya bintang dan bulan. Walaupun sepi bener-bener kagak ade orang di jalan selaen die, Darel kagak ketakutan. Die pun keluar dari kompleksnye buat pergi ke lapangan. Tapi pas keluar dari kompleksnye, die ketemu segerombolan pereman  yang nodong die pake beragam senjata. Jelas aje Darel ketakutan bener ditodong sama pereman sebanyak entu pake senjata tajem macem celurit.


Ade makanan nyang disukain banyak orang, banyak jenis olahannye, gampang ngolahnye, ame awet kalo disimpen di kulkas. Namenye telor. Kagak tau, dah, nih, ude berape makanan nyang bahan dasar ato bahan pendukungnye dari telor. Cuman, ade nyang kudu diadepin kalo mao masak telor; bau amisnye! Bau amis telor enih asalnye dari dekomposisi kandungan amonia senyawa belerang ame bahan kimia hasil pengurean asem amino. Baunye, sih, kagak gitu nyengat, tapi khas bangat. Buat nyang ude jijikan ame bau amis, pasti bakal ngerasa bau telor enih ngeganggu, soalnye baunye emang sebeda ntu, terus kadang suke susa ilang. Kagak dikit orang nyang bakal oek oek kalo ngurus telor mentah. Untungnye, kalo ude dicampur ame bahan-bahan laen, ntu bau amis bise bekurang banyak, bahkan ngilang. Jijik juge ikutan ilang, dah!


Terdapat berbagai macem gejala emetophobia yang dapat diidentifikasinye ntu dalam kehidupan sehari-hari penderitanye, ya ntu menyingkirkannye ganyeman yang dapat membuat dirinye ntu kepengen muntah. Mengonsumsi ganyeman dengan perlahan,dan sangat sedikit, hanya mau ngeganyem di rumah, selalu mencium, atau mengecek ganyeman terlebih dahulu untuk memastikan ganyemannye belum basi. Kagak mau menyentuh permukaan karena takut terpapar dengan kuman penyebab penyakit, mencuci tangan, dan peralatan ganyeman secara berlebihan. Menghindari alkohol, dan obat-obatan yang bisa membuatnye mual. Menghindari bepergian ke luar rumah, seperti sekolah, pesta, transportasi public, atau tempat keramaian lainnye. Sulit bernapas, dada terasa sesak, dan detak jantung meningkat saat memikirkan tentang muntah.


Tumpukan sampah jaman karang bise ditemuin di mane aje, kagak cuman di tempat pembuangan sampah. Di sungae-sungae, terutame bagian hilir sungae nyang biasenye mentok kagak ade lanjutannye lagi. Sampah nyang ade di hulu bise ngalir terus ampe hilir. Abis ntu, malah bikin hilirnye mampet. Kalo ude ginih, kesian orang-orang nyang tinggalnye di kitaran hilir sungae gegara kudu nahan bau dan dapet aer tecemar dari si sungaenye. Mereka bise aje ngerase jijik ame lingkungannye ndiri, terutame kalo liat tumpukan sampah ntu di sungae. Udeh, mah, jijik, sebel pula gegara ntu sampah datengnye dari warga nyang tinggalnye di hulu. Tapi nyang kebagian getahnye malah warga nyang tinggal di hilir. Jijik juge, sebel juge, kudu bersiin ndiri pula!


Sejak mulai dari pekan sebelom ujian dan sampe pekan ujian, Orlando, Jun, Delvano, Darel, Ken, Xavier, Kai, Lay, dan Zay, serta semua mahasiswa yang sekampus sama mereka, sibuk berkutat sama buku-bukunye mereka, buku catetan, buku paket, laptop, laporan praktikum, dan laennye. Apartemen studionye Jun yang jadi markas die dan kedelapan kawan-kawannye pun kacau balau. Baju, anduk, celana, kaos kaki, jaket, kertas, buku, dan laennye pade bertebaran tanpa aturan. Kagak di apartemennye aje, di ruangan BEM pun jadi kacau balau dan berantakan banyak bahan belajar anggota BEM yang tercecer di entu tempat. Nah pas hari pengumuman kelulusan, Orlando dan kedelapan kawannye pun seneng bener karena lulus ujian.


Kayanye wajar kalo kite kaga bise merem kalo ditempat nyang baru, nah ane ade pengalaman waktu nginep dirumah sodara ane di kampung, rumahnye si enak banget, adem banyak poonan, tapi anehnye ane kaga bisa istirahat selame nginep disono, babawaannye kayak ade nyang merhatiin ane terus, sampe kalo lagi mandi pintu kamar mandi kaga pernah ane tutup, untungnye dulu ane masih bocah banget kan jadi kaga malu amat. nyang lebih parah pas hari ketiga ane bareng keluarga ane nginep badan ane demam, panas bangat sampe kalo dikompres jidat ane ntu kaennye cepet banget kering, kalo kate bapak ane lelembut disono demen ame ane, jadi efeknye badan ane jadi rada kaga enak.


Elu kalo diselingkuhin gimane reaksinye? Nangis, marah, atau ape? Mia pernah diselingkuhin. Pas die tau kalo die diselingkuhin, die marah bener. Die ngerasa suaminye tega dan kagak tau diri soalnye selama ini suaminye selalu dibantu sama Mia. Tapi setelah semua bantuannye Mia, suaminye malah selignkuh dan bawa selingkuhannye jalan-jalan ke luar negeri, sedangkan selama mereka bareng, selalu Mia yang ngeluarin duit? Jelas aje Mia marah bener karena suaminye nyelingkuhin die. Apelagi Mia tau, kalo ternyate suaminye liburan bareng selingkuhannye dan bareng sahabatnye serta suami sahabatnye. Tapi sahabatnye sama sekali kagak ngasi tau ke Mia. Mia pun bener-bener makin marah karena diselingkuhin suaminye sekaligus dikhianatin sahabatnye.


Menurut aye tuh kalo dapet pelayanan nyang kaga bae dari petugas apapun, mao petugas kesehatan, petugas di mal itu tergantung atasannye. Gimana tuh cara atasannye ngatur orang nyang jadi bawahannye. Kalo sering di kasih arahan pasti anak-anak buahnye tuh bakalan paham ama resikonye. Kalo atasannye tegas juga pasti bawahannye bekerja tulus. Kite kan juga gatau ape nyang dialamin ama petugas knapa die jutek ato kaga ramah. Banyak faktor nyang ngaruh tuh, kalo udeh batas kaga wajar tuh mesti kite kasih teguran ama petugasnye karna kan nyang rugi tempat kerjannye. Dengan kite kasih masukan berarti niat kite bae biar tuh tempat kaga dikasih penilaian nyang jelek.


Menjalankan antara pendidikan dan organisasi emang kaga gampang. Maka dari ntu dibutuhkannye fokus, teliti, dan sungguh-sungguh dalam menata karier kite buat masa depan kite nantinye. Dalam hal pendidikan, pas sekolah pastinye ada tuh yang namanye ujian ada yang harian, bulanan, dan akhir semester yang tiap 6bulan jadi dalam setahun 2kali dah tuh ulangannye. Macem-macem mata pelajar harus kite kuasain biar hasil ujiannye bagus bagus nilainye. Jadi walaupun kite aktif di sekolah untuk ekskul atau organisasi, kite tentunye jangan lupa belajar karena tujuan utamanye kite sekolah kan pasti karena biar dapet ilmunye buat pendidikannye lebih bagus nantinye. Maka dari ntu harus sungguh sungguh mempelajari semua bidang ilmu biar hasil ujiannye lulus dengan hasil yang muasin bikin girang diri sendiri dan orang tua kite.


Momèn wayah pinalis Putêri Indonèsia nyang lupa ngêlapalin Pancasila dapêt banyak kritikan dari masarakat. Mêrèka nganggêp bahwa dêmam panggung nyang dialamin pinalis di acara bêrgèngsi onoh nandain bahwa diah ora nasionalis. Banyak orang nyang nyayangin kêsalahan onoh, tapi ora sêdikit juga nyang ngêbèlanyah dan bêranggêpan diah lagi ngalamin dêmam panggung. Wayah sêsêorang gugup ama nyoba ngomong di atas panggung, ora jarang diah bakal kêilangan kata-kata nyang mungkin udah apal di luar kêpala. Sama sêpêrti rasa ngêri wayah ngomong di dêpan umum, dêmam panggung disêbabin stres ama rasa cêmas ora mampu mênuhin èkspèktasi orang-orang. Pênyanyi têrkênal sêkêlas Adele go pêrnah ngêdêrita kêpanikan onoh. Wayah diah konsèr di Amstêrdam, Adele ngakuin amat ngêri dan akhirnyah kuar liwat pintu darurat.


Memiliki anak yang bejibun dambaan bejibun orang, karena banyak orang yang berprinsip banyak anak banyak rezeki. Tapinye banyak juga orang yang mampu memiliki banyak anak tapinye kaga mau punya anak banyak-banyak. Sunggu beragam banget emang orang-orang ntu. Tapi intinye mau banyak atau sedikitnye anak kite yang penting kite berkualitas dalam hal menjaga dan merawat anak-anak kite ntu. Banyak orang yang diberikan kepercayaan anak, tetapi tidak merawatnye dengan baik, malah ditelantarin, seharusnye kite harus bener-bener jaga ntu anak. Karena anak ntu seperti pelipur lara hidup kite. Kalo lagi sedih ada anak yang bisa menghibur kite. Pokoknye keramaian anak-anak adalah suatu hal yang bikin ati girang dan nikmat rasanye.


Banyak orang nyang kaga lakuin pemanasan kalo mao berenang, emang banyak faktor sih cuma teryata bahaya banget. Kalo sebelum berenang kite kaga pemanasan dulu, ya resikonye kite bisa kram tuh pas lagi renang. Mending kalo kote kram kaki tuh di darat, ya kalo di dalem aer kan bahaya banget tuh. Resikonye kite bisa tenggelem. Kalo ada nyang tau bisa cepet nolongin, kalo kaga ada nyang tau bisa-bsa brabe lah. Nyawa bisa melayang gitu aje gara-gara kite kram di dalem aer. Solanye kan gerakan renang tuh lumanyan nguras tenaga, jadi kalo otot kite lagi kaku ya otomatis langsung kram tuh kaki.


Sêbagè orang tua, puguh ada wayahnyah kadang êluh kêlêpasan nyang akhirnyah susah nêkên èmosi dalêm ngadêpin bocah. Ngomèlin bocah adalah rèspons nyang sêring dilakuin ama orang tua wayah ngêliat bocahnyah susah diatur. Pada bêbêrapah kasus, ênih bisa têrjadi tanpa sadar. Mêski bêmaksud ngêdidiknyah kê arah nyang lêbih baèk, tapi bocah nyang sêring diomèlin orang tua bisa ngasih dampak nègatip, têrutama kalu hal ênih dilakuin di têmpat umum. Bocah bakal tumbuh dalêm kêngêrian ama ngêrasa ora bêharga di dêpan orang laèn. Sêbagè orang tua, êluh sêkudunyah lêbih bisa bêsabar dalêm nyikapin prilaku bocah, bahkan kalu lagi êmpêt, êluh ora bolèh ngomèlinnyah.


Kalu pasièn disaranin pêrasi, mungkin rasanyah langsung ngêri. Prosêdur ênih nyatanyah èmang masing ngêja sêbagian gêdé pasièn kuwatir, misalnyah karna situasi ruangan, prosèsnyah, atau cêrita pêngalaman orang laèn. Kêcêmasan sêbêlon opêrasi dikênal dêngan istilah preoperational anxiety. Rasa ngêri sêbêlon opêrasi èmang wajar, tapi kalu ora dikendaliin bisa bêdampak pada kêsèhatan pisik. Kêcêmasan bêrlêbih bisa ngêja dada nyêri, ênêk, muntah, ama jantung bêdêbar lêbih kêncêng. Rasa cêmas akut go bisa nyêbabin sêrangan panik wayah pikiran nègatip dirasain têrus-têruan, apahlagi kalu pasièn baru pêrtama kali opêrasi. Olèh karna onoh, pêrsiapan mèntal sêbêlon opêrasi pêrlu dilakuin pêranti ngêjaga kêsèhatan pisik ama kêstabilan psikologis.


Kalo kite emang jijik ama makan di tempat sembarangan, trus juga kaga mao ambil resiko buat makan makanan nyang kaga tau bersih apa kaga mending bawa makanan sendiri dah dari rumah. Kan kalo kite bawa makanan sendiri dari rumah pasti tau cara ngolahnye tuh begimana. Trus juga bahan nyang dipake pasti udeh terjamin tuh bersih apa kagak. Lagian kan kalo kite bawa bekel kaga perlu repot lagi nyari-nyari makanan di luar. Udeh gitu juga pasti perbandingannye lebih hemat kalo kite mau bawa bekel sendiri dari rumah. Apalagi pan kite tau kalo jajan di luar pasti lebih mahal, jadi bisa sambil menghemat tuh kalo kite mao bawa bekel sendiri.


Jangan ampe kite nyimpen makanan basi di rumah lama-lama, sisa makanan basi tuh nanti bakal jadi sumber penyakit buat kite nyang tinggal di dalem rumah. Makanan busuk tuh selaen baunye nyang kaga enak juga nanti hewan-hewan kaya belatung pasti pada nongol. Kalo udeh banyak makanan busuk pasti bau ruangan jadi kaga enak, kite sering liat kan di tipi banyak juga tuh orang nyang demen buat nyimpen sampah nyang udeh pada busuk. Padahal kan kite tau sampah tuh sumber penyakit, nanti kite jadi kaga sehat tinggal di rumah dengan makanan nyang banyak makanan busuknye. Jadi, orang-orang nyang punya penyakit nyimpen sampah kudu diobatin.


Pênjahat bêsênjata api sêring bêtindak brutal dalêm kondisi kêjêpit. Cara têrbaèk buat mêrtahanin diri dari todongan sênjata api adalah mèrad. Mêski êluh nguasain tènik bèla diri buat ngêlucutin sênjata api lawan atau êluh punya kêrosaan pisik nyang gêdé, sênjata api têtêp mêrupakan sênjata nyang ora bisa diprèdiksi ama bêrakibat ngêmatiin. Mèrad mungkin têrkêsan pêngêcut, tapi onoh pilihan têrbaèk buat bêrtahan idup. Polisi go ngimbau warga nyang ngêjadi korban pênodongan sênjata api buat ora ngêlawan pêlaku. Polisi montên para pênjahat nyang ngêgunain sênjata api ora sêgên ngêlukain korbannnyah. Kalu ngadêpin situasi nyang sêpêrti onoh, baè-baè, ontong dilawan. Nyawa lêbih bêharga daripada barang. Jadi, lêpasin bè, têrus aduin kê polisi biar nanti polisi nyang bêtindak.


Ora ada orang nyang pèngèn ditinggalin orang têrcinta, têrutama kêluarga. Wayah orang nyang dicintain mêninggal dunia, puguh ada pêrasaan kêsêdihan ama kêilangan nyang amat mêndalêm. Bêbêrapah bahkan bisa ngalamin kêsêdihan dalêm waktu nyang amat lama. Mangkin gêdé pêran orang onoh dalêm idup sêsêorang ama mangkin banyak pêrasaan nyang sêsêorang punya buat mêrèka, mangkin gêdé juga dampak keilangannyah. Wayah sêsêorang kêilangan kêluarga nyang amat dicintain buat sêlama-lamanyah, ora ngapah-ngapah buat ngêrasain kêsêdihan nyang lagi dirasain. Bêbêrapah orang ngungkapin rasa sakit mêrèka dêngan cara mèwèk, bêbêrapah orang nyang laèn ora pêrnah ngucurin aèr mata, tapi onoh sêmuah ora ngêja mêrèka ngêrasa kêilangannyah bêkurang.


Kêjadian tromatis akibat bêncana alam amat ngêmungkinin ngasih dampak èmosional kêpada korbannyah. Mêski sêcara pisik korbannyah ora ngalamin luka, tapi troma bisa nyêbabin gangguan mèntal nyang pada akhirnyah nurunin kualitas idup sêsêorang. Mêski kondisi ênih kêbilang normal karna troma bisa têrjadi pada siapah baè, tapi bêbêrapah orang bisa baè ngalamin kêsulitan buat ngêlanjutin idup mêrèka. Kalu udah bêgonoh, mêrèka pêrlu dapêt pêrawatan psikologis. Psikolog bisa ngêbantu orang-orang ênih nêmuin cara konstruktip pêranti ngêlola èmosi mêrèka. Sêbêlon nêntuin jênis pêmulihan troma nyang têpat, sêbaèknyah pilihlah tèrapis nyang bisa bêpêran sêbagè kolaborator dalêm tèrapi, bukan tèrapis nyang bêusaha buat maksain kêndali atas diri. Hal ênih karna prosès pêmulihan troma bisa ngêja diri ngêrasain bêrbagè rèaksi èmosional.


Virus Covid yang semakin tinggi angka korbannye, membuat seabrek perusahaan membuat karyawannye bekerja di rumah. Beberapa perusahan akhirnye emang ada yang sistem kerjanye sebenernye enak bisa dimane aje, tapi ada beberapa perusahaan seperti di bidang ganyeman, jalan-jalan kesianan mereka jadinye ya libur kaga ada kerjaan, yang perusahaannye udeh besar masih tetep ngasih gaji, tapi beberapa kesianan mereka karyawannye kaga dapet gaji selama libur. Hal ini sungguh berat dirasakan bejibun orang. Akhirnye timbulah banyaknye pengangguran, sejumlah perusahaan mengadakan PHK besar-besar karena keadaan yang dialami saat ntu. Hal ini sungguh miris dan keaadan ntu berjalan kaga bentar, tapi cukup lama. Banyak yang beralih profesi, tapi banyak juga perlu dibantu pemerintah dengan keadaan yang memprihatinkan ini.


Kalo ade tetangga nyang hidupnye sendiri kite gapelu nyaru tau alesannye, kite cukup bantu aje kalo die lagi kesusahan. Banyagin kalo kite jadi die, kaga selamanya pan orang bisa bertahan hidup sendiri, setiap manusia pasti butuh bantuan orang laen, kaga usah jauh-jauh dah dokter aja masih butuh dokter kalo die nyang sakit. Orang juga pan kaga ada nyang mau hidup sendiri, apelagi pas tua nanti ngerasain sakit truss masih juga harus nyaru duit buat makan. Kaga kebanyang dah rasa beratnye, jadi kalo ade orang disekitar kite hidup sebatang kara, boleh tuh kite bantu pan sodara paling deket itu tetangga, jadi kaga usah milih-milih kalo bantu orang laen.


Waktu dulu tuh pas udeh tau kalo dikasih kejutan seneng banget, malah takut kalo pas ulang taun pada lupa. Aye nyang biasanya kaga pernah berharap tuh di kasih kejutan, sekarang malah kaya sedih kalo kaga ada nyang inget. Tapi, seneng dah banyak temen nyang peduli trus tiap taun selalu ada nyang ngasih kejutan. Makin gede makin kompak, temen-temennye makin semangat buat bikin kejutan. Apalagi pas udeb punya pacar tuh. Aduh makin berasa aje kaya ratu pas lagi ulang taun. Jujur, semenjak SMA tuh awal pertama pacaran ya kaga pernah lama. Belom ngerti juga tuh buat kasih kejutan ato kasih kado nyang berkesan.


Kasus nyolong di sekolahan si menurut aye kudu ditanganin bener-bener, soalnye kan kite gatau dampaknye bakal kaya gimana. Emang orang nyang ketauan pasti kan malu karna aksinye ketauan. Cuman kalo ketauan die jadi nyimpen dendam kan malah kaga bae buat pertumbuhan si anak sendiri. Problem remaja emang pasti ada-ada bae kan, ya namanye juga nyari jati diri pasti kan hal-hal nyang kaga sesuai bisa ake tuh dilakuin. Mangkanye peran kite sebagai orang tua tuh penting. Kite harus terbuka dan nerima kesalahan nyang anak kite lakuin. Soalnye kalo kite kaga selesain nanti permasalahannye malah makin runyam, orang tua harus waras bukan malah alihin kesalahan ke orang laen.


Jaman SMP kan masih jaman-jamannye cinta monyet, udeh banyak bocah di umur segitu nyang udeh pacaran. Trus ceritanye aye punya temen, sering galau kaya bocah. Mana tingkst galaunye juga parah, kalo die labi berantem tuh suka ngeluh kaya kaga punya masa depan. Tiap berantem juga die tuh mohon-mohon buat dimaapin. Padahal, nyang salah tuh si nyang cowok. Pernah nanya knapa selalu minta maap duluan, karna kalo berantem tuh suka ngamcem buat putus, jadi karna saking cintanye jadi die takut tuh diancem buat putus. Bikin heran dah, kaya kaga ade lagi gitu laki di muka bumi, ampe saking takutnye gitu diputusin.


Momen seorang wadon nyang bertemu dêngan kembarannya wayah jalan-jalan ngêjadi viral, apalagi momen onoh dianggap cukup ngêjêngahin ampè diah ampè menutup wajahnya. Kejadian ênih ngêjadi konten fyp nyang kemudian ngêjadi viral di TikTok. Ternyata, kembaran wadon onoh merupakan wadon laèn nyang makè baju sama. Pertemuan ênih terjadi wayah sang wadon lagi mengunjungi salah atu kawasan wisata. Makè baju nyang sama dêngan orang ora dikenal di suatu têmpat umum terkadang ngêjadi sebuah momen paling ngêjêngahin dalêm idup. Meski ora ada nyang salah karna tentunya toko ngêjual bêgonoh banyak baju nyang sama, namun momen kebetulan ênih sering jadi beban pikiran. Ujug-ujug, dari belakangnya datang rombongan wadon nyang tertawa-tawa. Rupanya salah atu wadon dalêm rombongan onoh makè baju sama persis dêngan sang wadon.


Untuk mengatasi seseorang yang trauma akan tenggelam, ketika die ingin mengobati rasa takutnye ntu, usahakan ketika mereka bermain air di kolam air, rambut mereka sampai basah, dan muka terkena air karena ntu bakal memudahkan mereka merasa lupa akan trauma tenggelam yang mereka alami. Ajak mereka main sedikit kejar-kejaran di tengah kolam, atau main-main di tengah kolam, dan usahan permainan ntu, ada unsur orang yang trauma tenggelam harus memasukan mukanya ke air dengan tanpa sengaja. Ketika orang yang trauma tenggelam berhasil melakukan yang langkah kedua maka dengan sendirinye ntu trauma tenggelam akan hilang dengan beriringnye waktu, jika gagal maka harus dilakukan terapi selanjutnye.


Pada Sêlasa, 8 Nopèmbêr 2022, rasa haru ora bisa kêbêndung dari wajah pasangan laki bini wayah kêdatêngan Pimpinan Cabang Bank BRI Pangkalpinang, Dolly Senja Permadi, wayah ngantêrin mobil Daihatsu Rocky 1,2 MT hasil undian hadiah utama BRI Simpêdês di halaman dêpan rumahnyah. Yuliana, warga Pangkalpinang ora nyangka kalu namanyah ngêjadi pêmênang undian hadiah utama BRI Simpêdês. Soalnyah, diah nyang kurang lêbih 10 taun ngêjadi nasabah BRI ênih ngaku kagèt sêkaligus haru wayah tim BRI ngasih kabar baèk undian. Yuliana nyang bêpropèsi sêbagè pêdagang kuè ênih ngaku amat bêsukur ama bakal ngêrawat kêndaraan pêranti kêpêrluan kêluarga. Mênurutnyah, sêlama ngêjadi nasabah, BRI amat ngasih kontribusi nyang amat cukup, baèk dalam sisi pêlayanan atau program nyang ditawarin.


Waktu ngekos dulu sering banget makan beli di warteg. Pas lagi makan sering nemuin batu di nasinya. Awalannya geli, soalnya warnanya juga warna abu item yang mentereng banget dari warna nasi yang putih. Kadang jadi keliatan butek nasinya. Di gigi juga jadi suka nyelip, jadi kayak ngegares pasir. Kerenyes banget. Ampe sempet kagak kemakan sama sekali, jadinya kebuang juga. Lantaran udah sering, lama-lama jadinya kebiasa. Dulu mikirnya yang penting perut kena nasi, dibanding kagak makan nasi sekali. Cuman, tetep kudu baek-baek makannya. Biar batunya kagak kemakan. Sekarang, bisa masak sendiri, jadi bisa milih beras ama cara masaknya yang bener. Bisa makan nasi yang jernih lagi.


Pas aye masih bayi, empok aye umurnye 4 atau 5 taonan, kite tiggal di kota Cirebon. Walaupun “kota” tapinye kagak yang bener-bener kayak kota kayak sekarang. Dulu kite tinggal di wilayah yang katenye entu bekas kuburan Belanda. Nah babehnye aye pas jaman entu kerjanye di Jakarta, jaid di rumah cuma ade enyak, aye, dan empok aye. Pas entu ujan lagi gede bener. Sialnye kagak ujan doang, tiba aje mati listrik. Kayak yang aye bilang, entu kota belom sepenuhnye kota, alias masih kayak ade pohon pisang gitu di deket tumahnye aye. Ujan dan geledek yang gede, di rumahan bertiga doang, serta mati listrik, bikin enyak aye khawatir. Udeh mane empok aye pake segala bilang die ngeliat setan “Mbak-Mbak Berdarah” di kolong kasurnye pula. Die ketakutan karena ngeliat entu setan. Akhirnye kite bertigaan di ruang tamu.


Kai marah bener pas macet pas die mau berangkat ke kampusnye. Die entu hari enih bangun kesiangan. Sebenernye hari-hari sebelomnye pun die selalu bangun kesingan atau palingan pas-pasan. Tapi hari enih die kesiangan dan kejebak macet. Kai udeh kagak tau lagi kudu ngapain. Die tau enih salahnye die karena udeh kebiasaan bergadang buat nugas, jadinye die malah susah tidur. Terus ye karena susah tidur, die pun susah bangun. Bangunnye pas-pasan. Terus sekarang die kejebak macet karena emang jam segitu jalanan udeh lagi padet-padetnye sama beragam kendaraan orang-orang yang mau berangkat kerja, kuliah, dan sekolah. Die cuma bisa marah karena macet.


Nêgara Indonèsia mêrupakan nêgara nyang têrdiri dari suku bangsa nyang bêragêm. Saban suku bangsa punya karaktêr dèwèk, baèk dalêm aspèk sosial atau budaya. Konplik antêrètnis di Indonèsia kudu sigrah disêlêsèin ama kudu udah ada solusi konkrètnyah. Dalêm bukunyah Wirawan dêngan judul Konflik dan Manajêmèn Konflik, Teori, Aplikasi, dan Pênêlitian ngêdantain pêgimana cara nyêlêsèin konplik antêrètnis nyang ada di sêbuah nêgara. Pêrtama, liwat intêrpènsi pihak kêtiga. Kêputusan intêrpènsi pihak kêtiga nantinyah pinal ama ngikêt. Contonyah adalah pêngadilan. Kêdua, mèdiasi. Mèdiasi ênih adalah cara pênyêlêsèan konplik liwat pihak kêtiga juga nyang disêbut sêbagè mèdiator. Kêtiga, rokosialisasi. Prosès pênyêlêsèan konplik dêngan transpormasi sêbêlon konplik onoh têrjadi, yakni wayah masarakat idup dêngan damèi.


Teman selalu punya peran penting dalam setiap perjalanannye idup kite. Maka wajar jika sering terbayang momen yang pernah dilalui bersama. Saat teringat kenangannye seperti ntu, kite bisa mengungkapkannye kata-kata untuk teman lama sebagai pancingan bertanya kabar. Dengan mengetahui kabarnye kini, kalian bisa lebih tenang. Jika memungkinkan kata-kata untuk teman lama juga bisa digunakan sebagai ajakan untuk bertemu. Rasa rindu pada momen susah dan senang di masa lalu bisa jadi obrolan yang asyik jika kalian kembali berkumpul seperti sedia kala. Setelah udeh nikah, rasanye susah bener buat ketemuan sama temen. Bahkan yang tadinye kite ketemu ntu orang saban hari jadi bener-bener sebulan sekali aje kaga bisa, jadi rasanye pas ada momen bisa ketemuan rasanye bahagia banget.


Kegagalan dalam pernikahan Ada banyak faktor yang bisa menyebabkan perjalanan rumah tangga Anda gagal di tengah jalan. Kadang, alasannya sangat sepele, kadang ada pula hal yang belum matang dibicarakan sebelum menikah, akhirnya menjadi masalah besar setelah berumah tangga. Makanya, sebelum memutuskan untuk menikah, Anda harus mengetahui terlebih dahulu apa saja faktor yang menyebabkan hancurnya rumah tangga, salah satunya, Jangan memutuskan untuk menikah hanya lantaran kebutuhan seksual saja, lantaran Anda sebagai pasangan hanya akan dilihat sebagai objek pemuas nafsu semata. Jangan pula menikah lantaran ngebet atau lantaran takut dicemooh sebagai perawan tua, perjaka atau jomblo. Pernikahan dengan alasan ini tidak akan bertahan lama, Salah satu alasan rumah tangga hancur atau pasangan berani meninggalkan Anda adalah lantaran salah satu dari pasangan selalu ingin menang sendiri dan salah satu pasangan merasa tersakiti. Apakah Anda tahu bahwa kekerasan dalam rumah tangga tidak hanya terjadi lantaran fisik, melainkan juga lantaran mental.


Semenjak ketauan ngebet buku pas ulangan aye mending bela-belain buat belajar mati-matian dah, karna kalo nyotek tuh malunye kaga ketulungan, belom lagi diomelin trus bermasalah pas lagi ujian. Akhirnye aye milih buat jujur, tapi sayang temen aye tuh ngajakin tuker-tukeran jawaban. Karna di situ juga aye masih lemah iman jadi aye kaga mao-mao aje tuh. Aye mikirnnye kan lumanyan bisa langsung selesai kalo udeh mentok jawab soal. Karna kaga ada kertas, tuh jawaban aye tulis di belakang kartu ujian, mana nyang ngajar juga gurunye galak banget lagi kalo ketauan tamat dah. Eh bener dong akhirnye ketauan trus kartu ujian di ambil, mampus banget kalo besok ditanyain di mana kartu ujiannye di mana malu banget.


Kga beda ama orang tua, anak juga begitu juga senengnye kalo ama orang tuanye. Pernah tuh dilema antara milih karir apa anak, cuma lama-lama kite ga tega ama tumbuh kembangnye tuh kaga kite saksiin sendiri. Aye ngurusin anak tuh bener-bener ngurusin dari orok, tanpa bantuan asisten rumah tangga karna sayang duitnye. Trus pas anak udeh bisa ditinggal-tinggal coba dah mulai kerja lagi trus anak ada nyang jagain sekalian diliatin juga ama orang tua. Kebetulan juga pas itu laki aye lagi sering keluar kota. Saban pergi kerja, anak tuh keliatannye sedih gitu jarang punya waktu ama Nyak Babehnya jadi murung suruh ibunya jangan kerja. Dari situ aye mikir tuh anak cuma girang kalo punya waktu ama orang tuanye, trus akhirnye pilih keluar kerja trus cari kerja dari rumah dah.


Lost and Found mêrupakan suatu mètodè nyang digunain buat ngêlakuin prosès pêncarian barang ilang ama ditêmuin. Kêilangan barang di Kampus 3 Unipêrsitas Muhammadiyah Malang mêrupakan hal nyang sêring têrjadi. Mahasiswa nyang ngalamin kêilangan barang cêndêrung ngêgunain mèdia sosial sêbagè sarana pênyêbaran inpormasi kêilangan, tapi cara onoh kurang èpèktip karna pênyêbaran inpormasi ora têrpusat. Mangka, pêmbangunan sistêm inpormasi pêncarian barang ilang Lost and Found amat ngêbantu mahasiswa dalêm nyari barang ilang dan nyêbarin inpormasi. Situs ênih mampu ngêlakuin prosès pêncarian barang dêngan ngêgunain kata konci barang sêrta lokasi kêilangan atau pênêmuan barang ngêgunain mètodè cosine similarity sêhingga inpormasi nyang didapêtin bisa lêbih gasik ama akurat. Bêrdasarkan pêngujian kêpada 100 rèspondèn sêcara acak, didapêtin hasil sêgêdé 77,8 % dan bisa dibilang bahwa situs nyang udah dibangun ênih ditêrima atau layak bagi pêngguna.


Makin gede aye makin tau tuh nyang namanye ke mall, trus beli ini ntu buat kebutuhan perempuan, aye tetep tuh dikasih Nyak jatah kalo abis disuruh-suruh. Makin gede umurnye tugasnye juga makin berat dong, trus duitnye sih lumanyan. Aye tetep bersyukur tuh karna Nyak udeh ngajarin kalo nyari duit tuh susah, jadi kalo mao beli ape-ape tuh liat kegunaanye biar kaga mubazir. Selaen itu juga aye jadi girang kalo mao beli ape-ape kaga usah tuh nunggu minta duit ama Nyak, takutnya Nyak pan lagi kaga punya duit, girang banget rasanye kaya ngeluarin duit hasil jerih payah sendiri, udeh gitu kalo dapet duit kaget nih misalhnye oas lebaran juga jadi kaga kalap.


Dulu pan sebelom punya anak tas bawaan tuh kalo bisa pake nyang paling kecil biar kaga repot, sekarang mah udeh kaga bisa, kite pan mau anak kite tetep bersih ye di mane-mane. Bawaan ape aje sih biasanye kalo mau keluar bawa anak bocah tuh. Bawa tisu basah ama tisu kering karna kalo makan pasti pan anak tuh berantakan. Bawa baju ganti, karna kite gatau entar baju kotor kena makanan lah ato kena pipis lah, tapi wajib bawa buat jaga-jaga. Bawa air minum, biar kaga dehidrasi trus pan anak kaga ngarti kalo udeh aus.Terakhir, bawa semprotan pembersih buat cuci tangan ato buat ke wc biar lebih bersih gitu. Bawa anak emang mesti lebih ati-ati tapi kalo kite udeh dipersiapin kan pasti hati lebih heppy.


Kagak tibang ngêganggu pênampilan, gigi ompong jugè nimbulin rasè kagak kêrasan. Tapi, jangan kuwatir. Mêski bukanlah kondisi nyang bêrbahaè, gigi ompong bisè ngêjè orang nyang ngêmilikinnyè susèh ngêgayêm amè nêlên gêgarêsan sêhinggè bêdampak padè nurunnyè napsu makan. Implan gigi bisè ngêjadi altêrnatip dalêm ngatasin gigi ompong, têrutamè kalo ronggè mulut ngêcit amè kagak bisè lagi dipasang gigi palsu. Pêmakèan implan kudu disêsuèin dêngan bêntuk mulut amè posisi gigi laèn, sama sêpêrti pênggunèan gigi palsu. Dalêm prosêdurnyè, implan gigi dipasang dêngan ngêmasupin sêkrup titanium kê dalêm tulang rahang pêranti nyokong gigi palsu. Prosêdur êni tentu lêbih mahal dari pênggunèan gigi palsu amè tibang digunèin pêranti ngêganti atu atau bêbêrapè gigi. Sêlaèn ntu, pênggunèan implan gigi bêlon têntu urup buat sêmuè orang.


Takut karena tenggelem, elu pernah alamin? Pas masih kecil entu, Wila sering renang. Tapi die entu kagak bisa renang. Katenye die cuma maen aer aje. Biasanye entu die maen di kolam renang sama speupu-sepupunye yang laen. Mereka maen buaya-buayaan atau maen cari koin. Nah pas lagi nyari koin di kolam renang, Wila ditabrak orang yang lagi nyelem. Wila pun ilang keseimbangan. Terus akhirnye die jatoh dan akhirnye kelelep di kolam renang, yang lumayan dalem kalo dibandingin tingginye Wila pas kecil. Wila pun panik dan ketakutan karena tenggelem. Die udeh berusaha bergerak-gerak supaye kagak tenggelem dan bisa kembali berdiri, tapi kagak berhasil juga. Sampe akhirnye die bener-bener ngerasa pasrah dan ketakutan karena ketenggelem baru deh ditolongin.


Orang yang kena serangan panik kagak bakal tau kalo jia bakalan kena. Jia juga kagak tau kalo sewaktu-waktu bakalan kenanya lagi kapan pas lagi pegimana. Orang yang kena serangan ini juga alesanya bisa laen-laen. Ada orang yang cuman sekali aja di idupnya yang ngalamin serangan panik. Ada juga yang bisa kena lagi. Kalo orang udah kena serangan panik bisa keliatan nakutin banget. Cuman, kalo kita ada di deketnya, kita kagak usah ikutan panik banget, kalo bisa tetep kalem buat ngebantuin orang itu. Biasanya, gejalanya muncul ampe 10 menitan. Walopun kalem, kita kudu cepet juga bantuin orang itu buat ngebantu ngurangin gejala yang jia rasa.


Kita sêring kêpikiran macêm-macêm ampè ngêjadi sêrangan panik sangking pênuhnyah pikiran. Orang-orang nyang punya gangguan kêcêmasan sêring punya rasa kêkuwatiran ama kêngêrian nyang bêlêbihan têradêp situasi nyang dialaminnyah, mêski sêsungguhnyah ora lagi ngalamin bahaya apah-apah. Sêringnyah gangguan kêcêmasan ngêlibatin èpisodê kêcêmasan intèns nyang bêrulang ama kêngêrian nyang nyampè puncaknyah tibang dalêm bêbêrapah mênit. Kondisi ênih adalah tanda ama gejala dari sêrangan panik. Jadi, bisa dibilang bahwa sêrangan panik mêrupakan salah atu gêjala dari gangguan kêcêmasan. Kêdua kondisi ênih saling bêrkêsinambungan. Sêsêorang nyang ngalamin gangguan kêcêmasan puguhnyah bakal ngalamin sêrangan panik. Nah, sêsêorang nyang ngalamin sêrangan panik bisa ngêmicu kondisi gangguan kêcêmasan.


Di dunia medis, ludah ntu termasuk cairan tubuh. Hal ntu berarti segala sesuatu yang ada di dalam tubuh. Ketika orang ntu tersebut sakit, maka cairan tubuhnye termasuk ludah adalah cairan infeksius alias pembawa penyakit. Yang harus disadari, air liur mengandung banyak kuman dan bakteri yang bisa bertahan dalam waktu yang lama. Beberape virus, dan bakteri juga bisa bertahan di udara selama 6 jam bahkan sampai 24 jam. Ketika ada seseorang yang punya penyakit tertentu meludah sembarangan, maka bakteri atau virus berbahaya ini bisa berpindah dari ludah menuju hidung, tenggorokan, sampai paru-paru orang yang kagak sengaja menghirupnye. Selain kaga bae buat kesehatan hal ntu juga sangat menjijikan sekali tentunye.


"Tukeran ludah" ude jadi prasa khas kalo orang ngedeskripsiin proses tejadinye ciuman. Enih ade bener juge, sih. Cuman, nyang tepenting, kalo ciuman ude ampe tukeran salipa, berarti ntu emang mao same mao, demen same demen. Nah, gimane kalo ade orang nyang sembarang "ngasi" salipa ke orang laen alias ngeludah sembarangan ampe kena ke orang laen? Nyang beginih-ginih jadi pemicu rase jijik orang laen. Bise aje ntu korban peludahan bakal ngejerit-jerit histeris, soalnye geli bangat ame nyang namenye ludah orang laen, apelagi bukan buat proses ciuman sebage ekspresi kasi sayang! Ogah bener kudu bersiin jigong orang nyang kagak kite sayang di tempat nyang kagak searusnye. Ade baenye si peludah buru-buru betanggung jawab, minimal dengan bantu bersiin.


Di rumah aye pernah tuh kulkas rusak karna lama-lama kaga dingin. Awal-awalnye tuh karna baunye kaga enak karna isinye tuh makanan-makanan busuk. Padahal kalo makanan busuk selaen kite liatnye jijik teryata tuh bikin bakteri berkembang biar do dalemnye jadi isi kulkas baunye jadi kaga enak.  Lama-lama tuh kaga dingin tuh kulkas, eh akhirnye mati dah trus makanannye jadi busuk semua. Pas dibenerin teryata kite salah duga, jadi penyebab kulkasanye rusak tuh gara-gara colokan listriknye tuh kaga ngangkat alias wattnye telalu kecil. Teryata salah diagnosa dah, trus pas dibenerin sih untungnye kaga parah, tapi jadi ngarti perawatan kulkas tuh begimana biar awet.


Punya idola èmang amat nyênêngin. Ada banyak kêbiasaan baèk nyang bisa dicontoh dari sosok nyang êluh idolain. Hal ênih puguhnyah bisa ngêbawa pêngaruh juga kê diri êluh. Kalu idola êluh dêmên bêramal, puguh ênih bisa nginspirasi êluh buat ngêlakuin hal sêrupa. Sêlaèn onoh, ada banyak idola nyang mêski rèpot bêkarièr, têrnyata masing nyêmpêtin waktunyah buat sêkolah, bahkan ampè nêmpuh pêndidikan kê perguruan tinggi. Puguhnyah, hal ênih bisa ngêja banyak bocah muda jadi têrmotipasi buat têrus belajar ama ngêgapèi impiannyah. Sêlama ora bêrlêbihan ama tau batêsan, ngidolain sêsêorang bisa ngêdatêngin banyak manpaat positip. Sêcara ora langsung êluh juga bisa tau hal nyang sêbênêrnyah êluh dêmênin, tujuan êluh, ama hal nyang ngêja êluh kêrasan.


Biasanye cokelat, boneka, dan bunga jadi pilihan favorit bejibun orang untuk diberikan sebagai hadiah untuk pasangan. Tapi, zaman sekarang kagak sedikit orang mencoba hal baru yang anti-mainstream dalam berbagai kesempatan, termasuk saat memberikan kado untuk pasangannye. Kali ntu, ada seorang cowok asal Filipina bernama Paolo Lumanlan yang memberikannye ntu kado yang kagak biasa, dan super romantis untuk pacarnye, Shaira Daludado. Sebuah makalah penelitian tentang hubungan cinta mereka selama tiga tahun pun dipersembahkannye untuk Shaira. Hadiah yang diberikan untuk merayakan tiga tahun perjalanan cinta mereka ini pun awalnye kagak disangka oleh Shaira. Die kira Paolo memberikan makalah ntu kepadanye hanya untuk menunjukkannye ada nama kekasihnye di kolom ucapan terima kasih. Shaira Daludado, dan Paolo Lumanlan telah menjalin kisah cinta mereka sejak dibangku SMA. Awalnye keduanye hanya berteman sampai akhirnye hubungan mereka berkembang menjadi sepasang kekasih. Mendapat kado yang kagak biasa ntu, Shaira pun mengatakan bahwa dirinye sangat kagum dengan kekasihnye. Die kagam menyangka jika penelitian yang dilakukan oleh pacarnye nty ternyata hadiah yang dipersiapkan untuknye.


Tande-tande orang nyang kena bully emang kagak selalu bise diliat pake mate telanjang. Kudu bangat kita peratiin dulu ntu korban lebi sering dari biasanye. Diem-diem kagak ngapa, biar si korban kagak sempet ekting dulu depan kite. Nyang paling sering, kalo udeh malem, korban jadi suseh molor padahal ntu pangkeng udeh dibuat senyaman mungkin. Terus bise aje jejeritan pas lagi molor gegara ngimpi jelek. Perkara kolaan, nilai ato prestasi die biasanye anjlok, bahkan ampe bikin die mogok masup kola. Tingkahnye juge berubah, cenderung ke arah dekstruktip ato ngerusak. Ape bae bise jadi sasaran nyang die rusak. Kalo soal mentalnye, die rentan bangat ngalamin depresi ame gangguan kecemasan. Selaen ntu, ade rasa rendah diri akut dalem dirinye jadi ngaruh juge ke aspek sosial die.


Jane negeyel pas dilarang enyaknye buat maen jauh dari rumahnye. Die kekeh pengen pergi ke suatu tempat yang lagi beken sekarang-sekarang enih bareng empat sobatnye. Nah walaupun kagak diijinin, die pun akhirnye boong ke enyaknye dan cuma bilang mau ke mall yang deket dari rumahnye. Terus die pun langsung buru-buru ke halte tempat temen-temennye udeh nunggu buat naek bus bareng. Karena jauh tempatnye, mereka baru sampe pas udeh siang. Mereka pun maen dan kagak inget waktu buat pulang. Mereka baru inget waktu pulang pas udeh malem dan entu tempat udeh sepi mau ditutup. Mereka pun buru-buru ke halte. Tapi kagak taunye, bus yang terakhir udeh pergi. Mereka pun kaget karena ketinggalan bus. Jane pun nyesel karena udeh boong. Nyok makenye nurut sama orang tua!


Die menjadi sasaran intimidasi seksual karena orang-orang mengolok-olok tubuhnye, memanggilnye dengan nama yang kasar, dan membuat komentar vulgar tentang dirinye. Jadi harus banget di waspadai jenis bullying ntu karena jika kagak ditanggapi secara serius, bullying bisa berujung pada kekerasan seksual. Biasanye korban bullying secara seksual akan menutup diri. Ciri-ciri ntu didukung oleh fakta dari Harvard Graduate School of Education pada tahun 2017 yang menunjukkan bahwa salah satu masalah terbesar dengan intimidasi, dan pelecehan seksual adalah kenyataannye bahwa remaja yang menjadi korban sering menyimpannye untuk diri mereka sendiri. Korban juga mungkin menolak memakai pakaian terbuka, takut menghadapi lawan jenis, dan merasa kagak percaya diri. Karena merasa ketakutannye die karena udeh pernah dibully separah ntu.


Seringkali, kita juga kagak paham kenape masih terus-terusan memendam perasaan sakit hati tersebut. Padahal kite udeh tahu jika hal tersebut buruk untuk kesehatan mental dan bisa memengaruhi kehidupan sehari-hari. Rupanye, ada penjelasan ilmiah yang menjadi alasan perasaan negatif tersebut tetap bertahan meski udeh berusaha mengikhlaskannye. Psikiater yang praktik di RS Jiwa Prof. DR. Soerojo Magelang di Magelang, dr.Santi Yuliani,M.Sc.,Sp.KJ mengatakan perasaan tersebut sangat bisa dipahami. "Itu bukan karena kamu gak ikhlas. Itu bukan karena kamu gak memaafkan," katanya, seperti dikutip dari akun Instagramnye. Ketika kita masih merasakan kesedihan tersebut sebenernye otak sedang berusaha mencerna kejadian tersebut dan memprogram ulang. Beliau menjelaskan, ada tiga area memori di otak yang terluka ketika diselingkuhi yakni kepercayaan, harga diri dan rasa aman. Jadi wajar aje jika otak, dan perasaan kita masih butuh waktu, dan prosesnye kagak bisa dilakukan dalam sekejap. Kita bisa menjalani dan menghargai proses tersebut agar bisa benar-benar menghilangkan kenangan buruknya dan mencari pasangan yang lebih baik. "Take your time. Kamu sudah melangkah, apresiasi dirimu. Keep the good work," pesan Dokter Santi.


Waktu itu saya sedang makan di cafe yang memang selalu ramai pengunjung. Berdua dengan adik saya. Saya pesan makanan dan minumannya serta minta password wifinya, setelah itu saya hanya fokus ke HP. Saat itu minuman saya datang, diantar oleh teman saya, dan saya gak tau sama sekali bahwa itu teman SD saya dulu. Dia ngantar minuman, saya tersenyum padanya, dan berkode letakkan di sini saja dan fokus ke HP lagi. Lalu dia mengantar makanan saya ini mbak, saya lihat dia tiba tiba dia duduk di samping saya. Saya terkejut, saya hanya berfikir dia pelayanan kafe yang ingin kenalan. Dia mulai bicara, “gak ingat kau sama ku? “ Betulan saya gak ingat sama sekali ini orang siapa. “Siapa?” “rio kawan SD mu lo ah” baru saya ingat dia siapa. Dengan refleks saya tertawa dan memukul dengan keras pundaknya, semua orang liat kami. Wajah nya begitu berubah, tidak ada miripnya dengan dia waktu SD dulu. Saya gak tau dia sekolah dimana, yang saya tau dia tidak sekolah di Perawang lagi. Kami bercerita di sana dan saya di traktir oleh dia. Siapa sih yang gamau makan gratis


Mood perempuan berubah-ubah menjadi kaga enak, mendadak marah-marah, gampang meledak-meledak emosinye, kadang tau-tau nangis. Hal ntu semua terjadi kaga hanya pas lagi haid aje. Tapi ibu hamil pun juga bisa mengalami masalah mood yang naik turun seperti ntu. Itu semua bawaan lagi hamil, karena masalah hormonal jadi emosinye kaga bisa di kontrol, berubah-ubah. Hal ntu semua bisa terjadi selama sepanjang masa kehamilan, atau juga bisa terjadi hanya di trimester awal aje, kesonoinnye normal lagi. Ada sodara aye punya istri die cerita dah tuh kalo istrinye yang lagi hamil ntu emosinye berubah-ubah. Tiba-tiba marah tanpa sebab, abis ntu suka bete kesel kaga jelas, pokoknye emosinye lagi kaga enak bangey dah.


Kondisi kaya bimbang ame bingung ntu kemasuk hal nyang biase soalnye emang tiap taon kelulusan ude jadi dilema buat anak-anak nyang bakal tamat SMA, bingung bakal milih bakal ngelanjutin kuliah atawa milih buat gawe, atawa terpakse buat milih buat nikah di usie mude. Kondisi dilema modelan kaya gini bakal ade aje, soalnye ade nyang dipakse ame enyak babenye enilah anak SMA nyang bakal dipakse buat prioritasin nyang kadang ntu bukan pilihannye, Tapinye hal eni nyang nantang kite buat punye sikap lebih dewase. Soalnye hidup ntu pilihan nyang kudu diambil, ame kudu jago ame mampu nentuin pilihan buat hidup sendiri. Walo pade kenyataannye situasi kaya gini bakal dilema terus dialamin ame sebagian siswa nyang bentaran lagi bakal lulus dari sekolahnye.


Beberapa hari ini sebuah video menjadi viral di media sosial. Video ntu berisi penghancuran sebuah rumah dengan alat berat. Dalam video ntu terlihat sebuah ekskavator tengah merobohkan rumah minimalis. Terdengar pula sejumlah warga bersorak saat rumah ntu dihancurkannye. Menurut kabar yang beredar, pelaku penghancuran rumah ntu adalah sang pemilik. Kediamannye ntu diluluhlantakkannye karena terjadi prahara rumah tangga. Rumah yang dihancurkannye ntu disebut-sebut terletak di Malang, Jawa Timur. Pemiliknye rumah ntu merantau ke Kalimantan. Rumah ntu die bangun, dan ditempati oleh istrinye. Rumah ntu dihancurkannye oleh sang suami yang geram karena istrinye yang ditinggalnye merantau ke Kalimantan berselingkuh. Padahal telah dibuatkan istana tersebut dengan susah payah.


Wajar jika sesekali orang tua marah pada anak. Tetapi, ketika ayah, ibu, atau anggota keluarga lain ntu terlalu sering membentak anak, bisa aje mereka jadi traume saat mendengar suara yang keras. Nah, untuk ntu menangani trauma seperti ntu, dikatakannye psikolog anak, dan remaja Ratih Zulhaqqi, M.Psi, penanganan pada anak perlu dilakukan pengamatan terlebih dulu utnuk menentukan terapi apa yang cocok diterapkan untuk kasus tersebut. Kalau anak takut mendengar suara keras karena sering dibentak atau dimarahi, yang bisa dilakukan orang di sekitarnya yaitu menenangkannye terlebih dulu. Setelah ntu anak udeh merasa tenang, baru orang tua bisa berusaha mendifinisikannye ape yang dirasakan oleh anak hanya sebuah suara, dan die dalam kondisi baik-baik aje. Jika perlu, jangan segan untuk mengusap-usap punggung anak supaya die lebih tenang.


Kalo kite mao tetep miara kaya misalnye soang gitu, kite mesti tuh bikin kandang nyang memadai. Kandang tuh dibikin jauh dari pemukiman warga, biat kotorannye tuh kaga nyebar ke mana-mana. Karna soang kan hidupnye ramean, jadi kalo bikin kandang tuh jangan kecil-kecil banget biar tuh soang bisa jalan-jalan trus kaga kesempitan. Kalo bisa sih memding taro nih soang tuh dikebon, tapi tuh kebon dipakein pintu biar tuh soang kaga kabur. Udeh gitu kasih makan nyang teratur biar bunyinye tuh kaga ganggu orang-orang. Trus juga kalo miara hewan harus perlu dijaga tuh kebersihannye, karna kalo jorok kan sama aje lingkunga. jadi kaga sehat.


Sêiring bêrjalannyah waktu, auk karna kêrèpotan gawèan atau studi nyang lagi dijalanin masing-masing, ngêja kita jarang kêtêmu ama têmên, baèk têmên sêkola atau kuliah. Nah, wayah ujug-ujug êluh kêtêmu têmên sêtêlah sêkian lama, pan êluh pada kagok, yak. Romannyah cara ênih bêrguna buat ngindarin rasa kagok onoh. Êluh bisa ngindarin rasa kagok dêngan ngajak kongko sêputêr topik rêsêp nyang bisa ngêbuka kongkoan ampè lupa waktu. Êluh ama têmênluh puguh punya kênangan lama nyang rêsêp ama kocak kalu dibahas lagi. Hal-hal rêsêp ama kocak onoh bakal amat nyênêngin kalu êluh bahas wayah kêtêmu karna sêcara ora langsung êluh pada bisa nostalgia barêng. Ngomongin kêrêsêpan kisah lama èmang bakal ngêja êluh pada ora canggung, tapi pastiin kisah lama onoh bukanlah hal sènsitip, yak!


Undang-Undang Nomor 11 Tahun 2010 yang merupaka tentang Cagar Budaya disebutkannye dalam isinye bahwa benda cagar budaya adalah benda alam dan/atau benda buatan manusia, baik bergerak maupun tidak bergerak, berupa kesatuan atau kelompok, atau bagian-bagiannya, atau sisa-sisanya yang memiliki hubungan erat dengan kebudayaan dan sejarah perkembangan manusia. Pasal 23 ayat 1 menyebutkan, setiap orang yang menemukannye benda yang diduga benda cagar budaya, bangunan yang diduga bangunan cagar budaya, struktur yang diduga struktur cagar budaya, dan/atau lokasi yang diduga situs cagar budaya wajib melaporkannya kepada instansi yang berwenang di bidang kebudayaan, kepolisian, dan/atau instansi terkait paling lama 30 hari sejak ditemukannye.


Ngêtauin ama ngêmêrgokin pasanganluh lagi jalan ama sêlingkuhannyah adalah hal nyang amat nyakitin ati. Êluh nêmpo dêngan mata kêpalaluh dèwèk bahwa orang nyang êluh cintain sêlama ênih têrnyata ora nyintainluh balik dalêm hubungan. Sêtêlah pêrsêlingkuhan têrjadi, amarah ama pêrtêngkaran puguh bakal ngêwarnain ari-ari êluh ama pasangan. Ênih nyang bisa nyêbabin rumah tangga langsung têpo ora kêsisa. Komunikasi amat pênting pêranti nyêmbuhin luka abis disêlingkuhin pasangan. Kalu masing pèngèn barêng pasangan, lakuin dialog kêbuka têntang kêbutuhan ama pêrasaan êluh. Diskusi sêcara jujur bisa ngêbantu ngêrêdain rasa nyêri ati karna pêrsêlingkuhan. Sêbêlon bêdiskusi, cari tèrapis pêranti ngêbantu êluh bêdialog ama pasangan. Dialog bakal pokus pada pêrasaan ama ngêmungkinin soal kêbutuhan êluh.


Bagi banyak pria, buang aèr kêcit di jamban umum nyang ngêgunain urinoir adalah wayah-wayah canggung nyang ingin dilakuin secepat mungkin. Perasaan ora nyaman ênih mangkin muncul wayah jamban dalêm kondisi ramai ama ora ada pembatas antara urinoir nyang êluh gunakan dêngan sebelah. Buat ngatasin masalah ênih udah ada penemuan nyang ngêja êluh ngêjadi ora rikuh ama canggung lagi wayah berhadapan dêngan urinoir. Penemuan nyang bernama Privi-Pee ênih merupakan sebuah jubah nyang bisa menutupi êluh secara sempurna wayah buang aèr kêcit di jamban umum. Sebenarnya ora ada perbedaan nyang cukup gêdè antara produk ênih dêngan jubah-jubah laèn, tibang ajah têrdapêt perekat di bagian depan jubah ênih nyang bisa ngêjanyah menempel di dinding ama menutupi tubuh êluh secara lêbih sempurna wayah buang aèr kêcit.


Kalo elu lagi sekolah atau kuliah atau di tempat kerja, aye saranin jangan sampe elu asal nyeletuk, apelagi suasananye sepi. Aye pernah pas asal nyeletuk dan ternyata didenger banyak orang dan bahkan diketawain seisi kelas. Pas entu jelas aje aye malu bener karena aye ngelakuin tindakan konyol dengan asal nyeletuk, malu juga karena ketahuan kagak hargain pembicara di depan, malu juga karena suaranye kenceng, dan malu juga karena diketawain sama para peserta kegiatan seminar yang ade di entu ruang kelas. Nah makanye mulai dari sekarang elu kudu fokus sama kegiatannye elu, hargain pembicara, dan fokus nyatet juga ye biar kagak ade kejadian malu-maluin!


Kêtumanan ngêludah sêbênêrnyah pêrnah ditêrima sêcara sosial di Èropa. Ampè akhirnyah pada abad kê-19, peraturan ora bolèh ngêludah sêmbarangan ditêgakin dêmi nyêgah pênyêbaran pênyakit. Sêlanjutnyah, sêjumlah kampanyê dilakuin dêmi ngêgugah kêsadaran masarakat pada pênularan pênyakit nyang bisa disêbarin liwat ludah. Pada dèkadê 1940-an misalnyah wayah tèknologi mèdis masing rêndah ama pênyakit tuberkulosis (TB) ngêlêga, sêring têrdapêt tanda larangan ngêludah di sêjumlah têmpat, khususnyah bus. Bêdasarkan fakta, risiko pênyakit nular bakal nurun kalu kêtumanan ngêludah sêmbarangan dibêrêntiin. Cara gawè pênularan pênyakit liwat ludah têrjadi khususnyah liwat udara. Droplèt atau partikêl aèr kêcit onoh ngêbawa mikroorganismê nyang bisa diirup langsung olèh orang laèn. Bêbêrapah inpèksi go bisa ditularin liwat kontak langsung dêngan ludah.


Puluhan kêdèi madang di Penang kêpaksa ditutup sêmêntara waktu lantaran nêmpatin têmpat nyang cêbrik dipênuhin coro ama tikus. Dêpartêmèn Inspèktorat dan Hukum Penang Ong Ang Guan ngêlakuin inspèksi ngêdadak di têmpat madang bêrnama Bayan Lepas 2 wilayah Penang, Malaysia. Sêbanyak 16 pêmilik kêdèi nyang ada wajib nutup rèstorannyah sêlama 14 ari sêkaligus ngêdapêt pêngawasan khusus dari oprasi Penang Sihat. Hal onoh dilakuin sêbagè bêntuk pêringêtan karna kurangnyah pêratian pêmilik kêdèi soal kêrêsikan. Têrlebih kêrêsikan pada têmpat pêngolahan gêgarêsan. Inspèksi ênih dilakuin lantaran banyaknyah kêluhan warga soal buruknyah kêrêsikan di têmpat makan ênih. Bêgonoh pêtugas datêng, mêrèka disuguhin pêmandangan ora mênarik sêpêrti coro nyang ngêrangkak di antara piring saji, pêrabotan masak cêbrik, ampè tai tikus. Ngêtauin hal ênih, banyak warga nyang bêsukur ama ngarêp biar ora ada lagi hal sêrupa kalu bêlasan kêdèi onoh dibuka kêmbali.


Kalo perkara laler biasanya satu atawa paling banter ada dua. Geli banget kalo liat makanan yang udah dikerubungin semut. Soalnya, dulu pernah kagak sengaja makanin kue-kue atawa biskuit yang udah dikerubungin semut. Pas mau makan emang kagak keliatan semut. Udah kagak ada semut yang nempel di makanannya. Cuman, pas nyamplok kue itu, rasanya aneh banget. Eh, di bawah kalengnya udah ada gerombolan semut udah pada bikin sarang. Udah gitu, geli banget ama makanan yang udah kerubungin semut itu lantaran kebayang semut masuk ke mulut. Rasanya bakal gatel geremet-geremet dah lidahnya. Makanya, udah keburu kagak napsu makan ada udah banyak semutnya gitu. Udah begidik aja ngeliatnya.


Kelas tiga SMA merupakan masa-masanye ketar ketir selain mikirin lulus kaganye kite juga kudu mikir bakal keterima kuliah di negeri apa kaga dengan jalur tanpa tes atau biasa disebutnye undangan, dari nilai rapot. Karena kalo udeh lulus dari jalur ntu, terus kite juga lulus SMAnye udah deh kaga pake stress lagi udeh tenang aje jiwa raga, tinggal liburan sembari nyiapin mental buat masuk kampus. Kalo kite mau lolos di jalur ntu kite harus berjuang kerasnye pas dari kite kelas satu SMA, karena disitu kite harus punya nilai di mata pelajaran kita tiap semesternye harus meningkat jangan sampe turun kalo emang mau keterima di perguruan tinggi negri dengan jalur rapot kite.


Aye punya kerabat, namanye Hesti. Dua tuh selalu marah ama orang karna setiap kerja pasti selalu diganti ama orang posisinye. Awalnye mah aye percaya aje tuh, cuma lama kelamaan aye liat Hesti ini kok orangnye kaga bertanggung jawab, jangankan buat orang laen buat diri sendiri aje dia kaga tanggung jawab. Orangnye tuh selebor trus kalo dikasih amanat tuh disepelein, nah aye kaitin nih ama sikap die di lingkungan kerja. Ya kaga jauh beda dah 11 12 tuh aksinye. Kaga lama dari itu aye tegor tuh buat die rubah sikap, awalnye kaga terima cuma kalo die begitu terus mana ada nyang mao percaya ama orang kaya dia.


Elu pernah malu karena kentut di depan umum? Kentutnye yang bersuara gitu. Nah aye pernah ngalamin kentut di depan umum. Tentu aje aye ngerasa malu bener. Soalnye waktu entu kelas udeh rame, semua udeh di kelas buat nunggu jamnye absen. Udeh lagi ramenye, tiba-tiba aje aye kentut. Padahal sama sekali kagak mules atau ape. Terus sialnye, entu kentut berbunyi. Nah karena kentutnye bunyi, temen-temen aye pun pade nengok ke arah aye karena mereka tau kalo entu kentut asal suaranye dari aye. Temen-temen aye pade ngegoda aye dan aye cuma cengengesan aje sambil nahan malu soalnye entu kentut bunyi jadinye pade bisa tau asalnye dari mane.


Bullying ini ada macem-macemnya. Ada bullying yang langsung nyakitin badan, kayak ngegebuk, ngejorokin, ngejambak, nyepak, nampol, ngempos, nyekek, ngebakot, nyakar, ngeludahin, ngunciin orang di ruang yang peteng, ampe ngancurin atawa meres banda punya korban. Ada juga bullying yang dilakuin kagak nyentuh badan. Bullying ini biasanya awalan dari bullying yang bakal dilanjutin nyakitin badan. Bullying kagak langsung badan ini kayak, ngasih panggilan atawa nama yang kagak semenggah, ngatain, ngejek, ampe ngefitnah. Abis itu, korban digosipin, diteken atawa dipojokin, dimaki, nuduh yang kagak bener. Ada juga bullying yang masih belom ngata-ngatain, ini dibilangnya nonverbal langsung. Pelakunya ngeliat korban pake mata yang sinis, meletin lidah, ngunjukin muka yang ngerendahin, abis itu ngeledek sembari nyakitin badan si korban. Ada juga yang dibilang nonverbal kagak langsung. Kalo ini ngebully-nya pake cara ngadu domba, tapi si korban yang paling disalahin.


Acara di tipi wayah Juli 2020 lagi angêt-angêtnyah bêritain pandêmi. Pagi onoh, sêbêlon guah bêrangkat gawè, guah nonton bêrita nyang ngêja ati nyêr-nyêran. Ada wadon, warga Surabaya, kêilangan tiga anggota kêluarganyah sêkaligus dalêm waktu singkat. Apahlagi diah bilang, sêlaèn kêilangan tiga orang nyang dicintain, rumah tangga diah go ora bisa dipêrtahanin. Ah, mangkin nyêsêk guah nontonnyah. Puguh kèk mimpi buruk buatnyah. Allah ngasih ujian ora putus-putus, dari awal taun ujiannyah dèwèk, rumah tangganyah, têrus orang nyang diah sayang diambil atu-atu. Momèn sêdih nyang sêlalu diah ingêt adalah wayah ari-arinyah diabisin buat ngêrawat baba, ênyak, ama êmpoknyah sêlama pêrawatan Covid-19. Abis tiga anggota kêluarganyah mêninggal, diah ngêliwatin ari dêmi ari dêngan bêrat. Diah go sêring mèwèk kalo ingêt wayah-wayah onoh.


Setelah menanti-nanti kehamilannye yang lumayan lama untuk menanti mendapatkan sang buah hati. Disaat waktu ntu tiba kaga disangke-sangke lagi asik main arung jeram main mainan ekstrem lainnye. Pas disadari ternyata udeh telat haid berapa hari gitu, kirain telat biasa akhirnye dicek taunye hamil. Senengnye luar biasa kaga bisa dijelasin lagi karena hal ntu udeh ditunggu sejak lama. Akhirnye langsung dah tuh di periksa karena khawatir gimane-gimane karena udeh main yang serem-serem, taunye beneran aje hamil Alhamdulillaah semuanye bagus, dan sehat. Rasanye girang banget dan lega banget pas lagi hamil tapi emang kudu di jaga-jaga banget kehamilannye karena kan kite emang pengen banget ntu anak.


Ujian Sêkola atau US ngêjadi salah atu sarat pênêntu kêlulusan siswa. Untuk onoh, para siswa diminta bisa nyiapin diri dêngan baèk dalêm ngadêpin US. Tips bêrikut bakal ngêbantu êluh supaya bisa maksimal ngêrjain US. Hal nyang kudu dilakuin pêrtama adalah pêlajarin ama pahamin lagi matèri èsènsial nyang udah dipêlajarin tiga taun têrakhir. Matèri èsènsial ênihlah nyang biasanyah diujiin dalêm US. Bêrikutnyah, siswa dapêt mêlajarin contoh-contoh soal modèl US nyang disêrtain konci jawaban ama pêmbahasannyah. Kalu udah ngêrasa paham, coba uji diri dari nyang udah dipêlajarin dêngan ngêrjain soal-soal latihan modèl US. Tahap têrakhir adalah ngêrjain soal-soal pakèt simulasi US nyang udah disêdiain. Sêmoga bêrhasil!


Orang kagak boleh sembarangan nyebarin foto korban kecelakaan. Soalnya, bisa jadi kalo kesebar sembarangan gitu, ada orang yang liat dulunya pernah nyaksiin langsung atawa malah pernah ngalamin kecelekaan. Kalo jia ngeliat foto si korban, itu bisa nimbulin rasa trauma buat orang itu. Ada orang yang punya pengalaman kecelakaan itu lagi ngusahain banget buat ngelupain kejadian yang pernah jia alamin. Cuman gara-gara jia ngeliat foto korban kecelakaan yang kesebar, kudunya jia lagi kagak inget, malah tambah parah lagi nginget pengalaman jelek jia. Bisa jadi juga jia trauma gara-gara kecelakaan yang pernah orang itu alamin, jia keilangan orang terdeketnya. Makanya, kita dilarang banget buat nyebarin foto korban kecelekaan. Lagian, kita juga mikirin dulu faedahnya apa nyebarin foto korban.


Orang yang ngelakuin atawa malah jadi korban bullying biasanya kena dampak ke dirinya. Jia jadi ngerasa kalo dirinya kagak berharga. Korban jadi ngalamin mentalnya keganggu, kayak gampang cemas, susah tidur, ama kagak napsu makan. Ada juga korban bullying yang kena badan kena ke badan ampe badannya sakit, yang paling parah ampe ada yang cacat seumur idup. Korban yang sering ditindas sering nahan diri jadi pendiem ama takut bergaul. Yang paling parahnya korban jadi pemarah ama demen nyerang orang lagi. Yang kasian itu korban yang jadi sering ngimpi jelek gara-gara ketakutan, kena sakit, kalo belajar jadi lamban. Korban bullying yang paling parah itu yang sampe modar. ini jadi masuk ke kejahatan yang keji banget.


Têrtib datêng, têrtib bêrangkat, onohlah kêsan mayoritas pênumpang kêrèta karang. Têlambat sêbêntar doang go, kêrèta bakal udah bêrangkat, dan hal onoh bukan kêsalahan pihak pênyêdia jasa nyang dalêm hal ênih dalah PT KAI. Mangkanyah, pênumpang kudu datêng 30 mênit sêbêlon pêmbêrangkatan. Kêsan têpat waktu ama disiplin jadwal pêmbêrangkatan ngêjadi standar prosêdur bagi pêrusahaan ênih sêhingga kêsan masarakat karang têradêp PT KAI mangkin bêangsur-angsur ngêningkat. Dampak nguntunginnyah adalah PT KAI sêbagè salah atu pêrusahaan BUMN Indonèsia ngêja citra transportasi ênih mangkin dilirik, bahkan udah ngêjadi jargon bagi mêrèka kalu naèk kêrèta api karang kêrasan, aman, ama pasilitas sêsuè dêngan standar nyang dikasih.


People pleaser mêrupakan sêbuah istilah nyang ora asing lagi wayah ênih. People pleaser adalah sêsêorang nyang sêlalu bêrusaha nyênêngin orang laèn. Mêrèka sêlalu bêrusaha ngêja orang-orang di sêkitarnyah sênêng ama punya kêcêndêrungan buat ngêlakuin apah baè supaya orang-orang di sêkitarnyah ora kêcèwa. People pleaser biasanyah sêlalu ngomong “iya” dalêm bêrbagè hal. Mêrèka cêndêrung ngêiyain sêgala pêrmintaan orang laèn dan sulit buat ngomong "ora" walo sêbênêrnyah atinyah ora pèngèn nêrimanyah. Hal ênih juga têrjadi karna pêrasaan ora ènak kalu nolaknyah. Mêreka sêlalu ngmong "maap", bahkan buat kêsalahan nyang sêbênêrnyah ora dikêjanyah. Mêreka cêndêrung nanggung kêsalahan orang laèn buat ngêja dirinyah sênêng ama ora kêcèwa.


Satlantas Polrès Brêbês mêrèksa sêbanyak 27 saksi, têrmasup 7 pêngêmudi mobil nyang têrlibat dalêm kêcêlakaan bêruntun di KM 253 ruas Tol Pejagan-Pemalang pada Minggu, 18 Sèptèmber 2022 lalu. Pêmêrèksaan saksi onoh pêranti ngêtauin sêcara dêtail apah nyang têrjadi dalêm kêcêlakaan bêruntun nyang ngakibatin 1 orang mêninggal dunia ama 19 orang luka. Saksi adalah sêsêorang nyang punya inpormasi tangan pêrtama têntang suatu kêjadian dramatis liwat indra mêrèka (sêpêrti pêngliatan, pêndêngêran, pênciuman, sêntuhan) ama bisa nulungin ngêmastiin pêrtimbangan-pêrtimbangan pênting dalêm suatu kêjadian. Saksi amat pênting dalam kasus kêcêlakaan lalu lintas supaya pênanganannyah ora ngêrugiin salah atu pihak, têrutama bêkaitan ama kêpastian biaya pêngobatan bagi para korban kêcêlakaan.


Bêrikut hal-hal nyang kudu êluh lakuin kalu diudag anjing galak. Pêrtama, hindarin kontak mata ama anjing karna anjing bakal ngêrasa kêancêm nyang ngêjanyah nyêrang manusia. Kêdua, kalu anjing mulè ngudag, ontong sêkali-kali bêlari. Kalu lari justru anjing bakal nganggêp kita lemah ama nganggêp kita sêbagè mangsa buat diudag. Kêtiga, bêjalan layaknyah ora têrjadi apah-apah di sêkitar. Wayah sêsêorang ngêri, anjing go bisa ngêrasain kêngêrian nyang dialamin ama orang. Kêêmpat, ontong panik. Nyang dibutuhin adalah kêantêngan dalêm ngadêpinnyah. Kêlima, wayah mao disêrang, sêsêorang sêbaèknyah mulè mêratiin bahasa awak nyang dimilikinnyah. Kalu bêjalan mundur, anjing bakal ngêliatnyah sêbagè tanda siap disêrang, sêdêngkan kalu têtêp bêjalan kê dêpan, anjing bakal ngêrasa orang onoh lêbih dominan daripadanyah.


Pas SMP-SMA, Wila sekolah di sekolahan berasrama. Make dari entu, die udeh jarang ade di sekitar tempat tinggalnye lagi kecuali pas lagi masanye puasa, lebaran, atau libur taonan. Nah tentunye kalo pas lagi momen-momen entu, orang-orang yang tinggal di sekitar tempat tinggalnye Wila entu pade pergi ke kota laen, misalnye ke kota nenek-engkongnye. Termasuk temen-temennye Wila. Nah tapi suatu hari, Wila pulang le rumahnye walaupun bukan lagi liburan karena sakit dsn kagak sembuh-sembuh. Pas udeh beberape hari di rumah dan Wila udeh sembuh total, Wila pun pergi jajan ke wilayah SD-nye dulu. Eh ternyate Wila ketemu temen-temennye dulu. Wila pun kaget karena kagak sengaja ketemu temen-temennye dulu, apelagi langsung ketemu banyak.


Awal masuk kuliah ntu bisa juga disebut sebagai masa-masanye transisi, ya ntu dimane perubahannye dari masa sekolah ke kuliah perlu dilakukannye penyesuaian diri. Biasanye di sekolah memakai pakaian seragam, sekarang memakai pakaian bebas, tetapi tetap menjaga kesopanannye dalam berpakaiannye. Dahulu jaman sekolah disebut siswa, kini disebutnya mahasiswa, kenape begitu? Karena tanggung jawabnye, dan masa-masa di kampus tuh beda lebih berat, dan seabrek tanggu jawab harus kita lakukan, pokoknye semuanye lebih ekstra dah. Begitu juga dengan pengajarnye yang biasanye manggil yang ngajar dengan sebutan guru, tetapi sekarang memanggilnye dosen, dan manggilnye kaga harus bapak atau ibu bisa juga mas dan mba. Kesan pertamanye saat diajar oleh dosen, beliau terlihat lebih santai dalam memberikan materinye tidak sama seperti guru sewaktu jaman sekolah dahulu. Tetapi tetap saja tugasnye yang diberikannye dosen sama seperti jaman sekolah, yaitu tugas individu atau tugas kelompok yang harus dikumpulin tepat waktu, kebanyakkannye sih tugasnye bikin makalah, terus di presentasikan, dan seringnye sih kelompok.


Tidak terima anaknye dipukuli, seorang pria di Tomohon inisial SP (37) tega menganiaya ayah kandung, adik, dan adik iparnye sendiri. Aksi kagak terpuji ntu terjadi di Kelurahan Tumatangtang Satu, Kecamatan Tomohon Selatan, Kota Tomohon pada Selasa (11/1/2022) sore. Kejadian bermula saat anak dari tersangka dan anak dari adik tersangka Valen Pemba (32) sedang bermain. Karena hujan dan takut terpeleset, korban Valen Pemba menegur, dan memukul dengan tangannya masing-masing sebanyak satu kali terhadap kedua anak tersebut. Anak kandung dari tersangka selanjutnye menangis, dan langsung mengadu kepada tersangka," kata Kabid Humas Polda Sulut Kombes Pol Jules Abraham Abast, Rabu (12/1/2022). Mendengar aduan dari anaknye, tersangka langsung berjalan menuju ke korban Valen Pemba, dan melempar piring serta vas bunga ke arah Valen Pemba yang sementara mengupas kelapa.


Pas aye MABA, ade tugas dadakan dan kudu dikumpulin besoknye. Nah temen-temen angkatannye aye sepakat kagak ngerjain. Jelas aye bingung kan, kudu ngerjain ape kagak. Akhirnye, aye nanya ke senior yang temennye aye. Terus die nanya, emang gimane kondisi di grup chat angkatan. Akhirnye aye screenshot-in chat di grup angkatannye aye. Nah terus ternyate pas besokannye, aye dan temen-temen seangkatannye aye diomelin dan disindir juga terkait ape yang ade di grup chat. Terus aye pun sadar, kalo kemungkinannye temen aye yang jadi senior, yang bocorin itu semua. Akhirnye pas malemnye, aye tanya ke temennye aye entu. Die pun ngaku kalo screenshot dari aye bocor ke angkatannye. Aye langsung panik ketakutan. Aye kesel sama temen aye, sekaligus ngerasa bodoh, dan bersalah ke temen-temen angkatannye aye. Sejak saat entu, aye selalu ketakutan kalo cerita sesuatu yang berpotensi ngerugiin aye atau orang laen dan selalu unsend hal-hal tersebut karena trauma jaman aye MABA.


Tika entu terkenal sebagai murid tercerdas di sekolahannye. Die pemegang ranking 1 paralel di sekolahnye sejak die kelas 1 SMP. Nah karena die sekolah di SMA yang satu yayasan, makenye orang-orang udeh tau siape entu Tika. Tika pun kembali nguasain ranking 1 paralel sejak 1 SMA sampe sekarang kelas 3 SMA. Nah karena hal entu, enyak, babeh, empok, abang, adek, para guru, dan temen-temennye berekspektasi tinggi ke die. Mereka selalu ngomong ke Tika, kalo Tika kudu ambil  jurusan kuliah Kedokteran dan di perguruan tinggi negeri paling top di negerinye mereka. Karena beragam kepercayaan entu, bikin Tika yakin die mampu. Tapi di suatu sisi die juga khawatir dan ngerasa terteken sama entu ekspektasi. Gimane kalo die gagal? Akhirnye die beneran ditolak. Die sedih karena ditolak di entu universitas. Nyok deh makanye jangan ungkapin ekspektasi ke orang laen!


Ade banyak orang nyang takut ame operasi. Jeleknye, penyebab takutnye biasenye gegara desas-desus ato sinetron nyang dibuat kagak realistis ntu. Kate-kate dokter di sinetron nyang, "Kami udeh berusaha semaksimal mungkin," jadi trandmark terburuk sepanjang mase gegara bikin anak orang troma. Makanye, orang-orang nyang takut operasi biasanye udeh kebayang duluan ame kemungkinan-kemungkinan terjeleknye. Belon lagi pekara jarum suntik nyang pasti bakal dipake buat bius pasien. Terus, alat-alat kedokteran nyang tekesan dingin jadi nyeremin buat banyak orang. Pekara cerita kebangun di tengah operasi terus liat badan ndiri lagi dibelek-belek juge ade. Ape bae bise jadi penyebab takutnye orang ame proses enih. Padahal, jaman udeh canggih, jadi operasi ude ade di angka presentase nyang tinggi buat berasil.


Waktu itu kan aye pernah dapet undian tuh dari salah satu acara nyang ada di mal, nyang tadinye aye fikir kaga bakalan dapet eh malah aye nyang menang.Pas aye bawa pulang, aye juga bingung ya taro di mana, soalnye di kamar ama di ruang tamu udeh ada tuh. Nah, saban minggu pas libur kan aye selalu maen tuh ke rumah Nyak, pas mao nonton tipi kaga bisa nyala. Akhirnye aye tanya dong ngapa, eh katanye kesamber gledek pas ujan. Kebeneran banget kan aye menang undian nyang hadiahnye tipi tuh. Pas maen lagi minggu depannye aye bawa tuh ke rumah Nyak, eh beliau girang banget katanye tuh udeb seminggu kaga denger ceramah. Emang bener ye, kalo kite niatnye baik pasti ada aja rejekinye, mangkanye senengin orang tua pas masih ade mah.


Waktu kecil entu, ade tetangganye nenek aye yang galak bener. Jadi rumah neneknye aye yang di Cirebon entu tetanggan sama orang juragan becak (?) Intinye die kayak punya banyak becak gitu deh dan kalo lagi pergi sering bener aye liat becak punya die di mane-mane. Nah aye entu demen bener nyelinap ke pangkalan becaknye die. Cuma buat sekedar ngebadog atau ngegares cemilan di entu becak. Nah suatu hari abang sepupu aye diomelin sama entu nenek pemilik pangkalan becak. Nah sejak saat entu lah aye kagak berani nyelinap ke pangkalan becaknye lagi soalnye takut dimarahin. Menurut aye soalnye entu nenek galak bener.


Harta karun entu menurut elu ape? Kalo kate aye sih ye, harta karun kagak kudu selalu kayak yang ade di film, kartun, ataupun dongeng laennye. Menurut aye entu, harta karun punya makna yang luas bener. Misalnye elu suka ngoleksi barbie, terus pas lagi ningkring-ningkring di mall, elu nemuin toko yang jual aneka barbie dan lengkap sama aksesorisnye mereka. Menurut aye, entu juga bisa dianggep harta karun karena elu nemuin toko yang jualin secara lengkap barang yang elu sukain. Terus misalnye elu demen belanja, tapi elu punya budget yang limited buat belanja. Nah terusnye elu nemu toko online ataupun offline yang jual banyak bener hal dengan kualitas bagus serta harga terjangkau. Biasanye sih, aye kalo nemuin hal-hal yang aye demen dan aye anggep sebagai “harta karun” aye bakalan kaget karena nemuin harta karun entu.


Elu kalo lagi liburan Hari Raya Idul Fitri bakalan pulang kampung dan nginep beberape hari di rumah nenek elu kagak? Kalo aye sih seringnye iye, terutama pas kecil. Aye, enyak, babeh, mpoknye aye, dan keluarga aye yang laen nginep di rumah neneknye aye. Kite nginep dari pas h-3 Hari Raya Idul Fitri. Pas malem sebelom Hari Raya Idul Fitri-nye, aye dan sodara-sodara ceweknye aye pade keliling naek mobil dan mampir ke alun-alun juga. Pas Hari Raya Idul Fitri-nye tiba, kite pun salat eid bareng-bareng. Pokoknye selama liburan lebaran, aye dan sodara-sodaranye aye maen dan pergi bareng-bareng terus. Kagak kerasa, tiba waktunye kite pulang. Nah aye keloter akhir pulangnye. Pas orang-orang lagi pade nganterin orang-orang yang mau pulang, aye di dalem rumah. Terus aye ngeliat ada botol selai cokelat. Nah aye pun tergoda buat nyobainnye. Pas aye mau nenggak entu selai, kagak taunye sepupu aye dan babehnye muncul. Terus ditanyain aye ngapain. Asli aye malu bener dah pas ketangkep mau nenggak selai dari botolnye.


Menabung bejibun caranye bisa dilakuin dengan berbagai macem cara, misalnye ada yang dengan nabungnye di rumah pake celengan, bisa juga kalo kite mau aman biar kite kaga latah mau ambil-ambil nabungnye di bank biar lebih jelas, praktis, dan aman jadi kaga sering dipake pake terus. Kalo dicelengan kite suka latah bawaannye pengen pake terus. Hasil nabung aye yang udeh cukup, aye beliin hewan qurban rasanye girang banget hasil nabungnye jadi manfaat dan berkah. Waktu ntu lebaran haji udeh tiba, Alhamdulillah ada uang tabungan jadi aye bisa dah tuh pake uang tabungan aye buat beliin hewan qurban yang aye qurbanin di mesjid deket rumah.


Masa sekolah emang masa ada aja kejadian yang kagak keduga. Sekolah juga masanya enak pake pakean, kagak diribetin saban arinya kudu make pakean apa yang pantes. Itu lantaran udah ada seragemnya. Saban ari udah ditentuin kudu pake baju yang mana. Waktu itu pas sekolah, kudunya pake baju putih ama androk abu. Eh, ada atu murid, jia malah pake batik. Pas turun dari gandaran, jia kaget, longok murid yang laen pada pakenya putih abu. Jia kebingungan. Kalo jia balik ke rumah bakalan kagak sempet. Akirnya, jia lanjutin aja masuk. Pas di gerbang sekolah, ada babeh satpamnya langsung ngeledekin. Eh, ketemu temen kelas juga pada ngeledek. Rasanya tengsin banget.


Kalo lagi dikatain tuh emang mau marah, cuma kaga bisa marah karna kaga ade kekuatan buat marah. Cuma bisa berharap diberi kasabaran lebih. Setiap aye di katain kek di olok-olok kek aye kaga pernah marah. Malah aye jadi malu kalo diliat orang, aye selalu minder ama orang. Apalagi orang suka manggil fisik yae, panggil si item lah apa lah. Bikin aye ngerasa kalo aye nih mahluk paling jelek di muka bumi. Pernah aye nangis karna kadang dikatainnye tuh suka keterusan, tapi bukannye dibelain aye malah dibilang cengeng. Padahal aye perempuan atu-atunya di antara nyang laen. Tapi tetep aja laga di lindungin.


Elu pastinye pernah ngalamin ujian-ujian kan? Nah pas elu lulus, perasaan elu gimane? Seneng kah? Elu tau kagak, kenape elu bisa ngerasa seneng bener pas berhasil lulus ujian? Nah buat bisa lulus ujian, tentunye elu berusaha semaksimal mungkin kan? Mulai dari belajar, ngurangin waktu nyantai, waktu nonton, waktu maen, dan laennye. Dalam beberape waktu, elu terus-terusan berusaha biar lulus ujian. Terus pas tiba waktunye pengumuman kelulusan ujian dan elu dinyatain lulus, pastinye elu ngerasa seneng bener dong? Nah, perasaan seneng yang elu punya entu wajar aje soalnye elu ngerasa segala perjuannye elu selama enih kagak sia-sia, elu lulus ujiannye, elu ngedapetin tujuan usaha elu yaitu lulus ujian, dan berhasil ngehadepin beragam kesulitan buat sampe di entu titik kelulusan. Jadinye, elu emang bisa aje ngerasa seneng bener karena lulus ujian!


Laki Santi pengen beli mobil padè 2018. Santi sempat melarang karna mêrèka bêlon terlalu perlu. Tapi, suaminya bêralêsan kalo mêrèka adè mobil pasti bisè meringankan pekerjaan Santi. Waktu ntu Santi adè usaha jualan daring nyang saban minggunya kudu belanja ke Tanah Abang pake KRL amè pulangnya bawa belanjaan bêjibun. Akhirnya, mêrèka pinjam 100 juta dêngan tenor 5 taun amè cicilan 3,9 juta per bulan. Sayangnya kebahagiaan ntu tibang bertahan bêbêrapè bulan. Ujug-ujug Santi dikhianati olèh konveksi langganannya. Diè ketipu habis-habisan hingga bangkrut. Kagak lama, suaminya dirumahkan karna kantornya bangkrut jugè. Karna kagak adè penghasilan, Santi banting setir jadi guru les privat. Alhamdulillah cukup buat sêari-ari, tapi kagak cukup buat bayar cicilan. Beruntungnya, padè awal 2022 laki Santi bêgawè lagi dêngan gaji lumayan. Sekagaknyè bisè buat ngêlunasin cicilan bank.


Siang ntu hujan turun lebet banget di pemakaman enyak aye. wajah aye nyang banjir aer mata, aye nyang waktu ntu 11   taon, ngeliat   babe, encang, encing ame bibi aye naburin bunga di atas kuburan enyak. Babe aye keliatan sedih bangat kaga bise digambarin keliatannye. die nangis kenceng sembari memelukin batu nisan enyak aye. pemakaman waktu ntu cuman dihadirin ame keluarge dari enyak aye doang, soalnye babe aye ntu yatim piatu ame kagak punye sodare laen. encang Hani, encing Enda, encang Kalani ame Nenek Ina ditambah encang Layla, nyang bise dibilang temen deket almh enyak aye. Nenekku duduk lemes diem tanpe sedikit juge dari mulain denger  berita enyak wafat, kayanye nenek aye kaget denger berita ntu. Semue ude ninggalin pemakaman, tinggal aye ame babe doang.


Yuma hobinye entu naek motor dengan kecepetan maksimal tapi kagak pake helm ataupun pengaman laennye. Kagak di jalanan perumahan atau bahkan jalan raya, die tetep kekeh bertingkah kagak pake helm dan kecepetannye pun maksimal. Die udeh jago bener buat ngehindarin tilang segala macem. Die udeh apal titik-titik lokasi yang kudu dihindarin. Eh pade suatu saat, titik lokasi yang biasanye kagak ade razia dan aman buat ngebut serta kagak pake helm, tiba-tiba aje ade tim polisi. Nah karena takut ditilang dan bayar mahal, die pun akhirnye ketakutan dan malah ngebut pas polisi nyadarin hal entu. Die yang ngebut karena panik akhirnye malah tergelincir dan jatoh. Kepalanye ngebentur batu secara kenceng. Pas entu die bener-bener ngerasa pusing dan badannye kayak remuk. Die pun takut karena ngerasa udeh sekarat. Nyok elu pade berkendara secara aman dan taatin peraturan ye!


Ngêbuang tai atau kotoran hèwan piaraan mêrupakan tugas nyang kudu dilakuin pêmiliknyah. Kalu tugas ênih sêring êluh lakuin, pastiin kotoran hèwan piaraan ora dibuang sêmbarangan. Sêlaèn nimbulin bau ora sêdêp nyang ngêganggu, ngêbuang kotoran hèwan piaraan dêngan sêmbarangan go mêrupakan pêrbuatan têrcêla nyang ngêmilikin bêragêm risiko. Wayah ngêbuang kotoran hèwan piaraan êluh dêngan sêmbarangan, êluh bakal ngêrusak pasilitas umum ama nyêngsarain orang di sêkitar êluh. Kotoran hèwan piaraan kudu dibuang kê dalêm kantong ama diikêt dêngan rapêt, kêmudian masupin kê dalêm têmpat sampah nyang kêtutup. Kalu hèwan piaraan êluh bisa kêncing atau bèrak dèwèk di jamban, êluh tibang pêrlu nyèbloknyah.


Nyang namenye kotoran, mao ntu dari manusie ato hewan, emang tegolong najis. Kagak bise sembarang dipegang gegara banyak jat kotor di dalemnye. Diendus juge bau. Diliat, deuh, kagak ngenakin mate bener pemandangannye. Makanye, ngerase jijik ame kotoran, apelagi kotoran hewan, nyang biasenye ade di mane-mane, wajar bangat bagi tiap orang. Perasaan jijik ntu biesenye gegara bau kagak sedepnye, bentuknye nyang aneh-aneh bangat, ame teksturnye, nyang kalo kagak sengaja kepegang, biasenye lembek bikin geli-geli tangan. Terus muncul, dah, ntu rase pengen oek gegara mual ngeliat, nyium, ato kagak sengaja kena. Oek oek gitu gegara perutnye begejolak, terus bise berujung muntah beneran, saking jijiknye.


Prinsip dalem idup aye tuh kaga takut kalo kite ngerasa bener. Walaupin diancem macem-macem ya aye kaga pernah goyah karna kan orang bener pasti menang. Kalo kite sama nurutin orang kaga jujur ya suatu saat apesnye ketauan kan kite ikut keseret. Jangan pernah takut ama anceman, kite lebih takut buat berkata kaga jujur. Akibatnye kite bakalan terima berlipat-lipat nantinye. Udeh dapet balesan orang kaga mao percaya lagi, dapet juga balesan di akhirat. Kalo mau kaga jujur mikir-mikir lagi dah, lebih baik dibilang dibenci dari pada nanggung akibat dari punya perilaku kaga jujur. Kite percaya aje kalo kebeneran pasti bakal berpihak ama nyang jujur.


Elu pernah ketakutan karena ditodong senjata? Si Zea katenye pernah. Die entu sebenernye termasuk cewek yang berani. Kagak takut di-bully karena omongannye yang ceplas-ceplos, kagak takut setan, dan laennye. Nah pas entu die baru sampe di stasiun kereta buat pulang ke rumahnye dari luar kota udeh tengah malem. Udeh dikit banget kendaraan yang lewat. Orang-orang pun bahkan dikit bener, dari yang tadi penumpang kereta aje. Nah karena udeh malem, Zea pun milih buat naek taxi. Pas udeh sampe di depan kompleks rumahnye, ternyate udeh ditutup dan kagak ade satpam yang jaga. Akhirnye Zea turun dari taxi dan buka gerbang kecil buat die masuk kompleks. Tapi pas lagi berusaha buka, tiba-tiba aje ade yang nodong die pake celurit. Jelas aje Zea ketakutan bener karena ditodong senjata tajem. Bisa aje entu senjata kagak bunuhnye, tapi malah nyolok matenye atau ape pun.